**OBRAZLOŽENJE PRIJEDLOGA GODIŠNJEG IZVJEŠTAJA o izvršenju Proračuna Grada Karlovca ZA 2024. GODINU**

**UVODNI DIO**

Proračun Grada Karlovca za 2024. godinu kao i Projekcije proračuna za 2025. i 2026. godinu usvojeni su na 31. sjednici Gradskog vijeća Grada Karlovca održanoj dana 14. prosinca 2023. godine, a objavljeni su u „Glasniku Grada Karlovca“ broj 23/2023. Proračun za 2024. godinu usvojen je u iznosu od 95.249.310 eura.

Prve izmjene i dopune Proračuna Grada Karlovca za 2024. godinu donijelo je Gradsko vijeće Grada Karlovca na 36. sjednici održanoj dana 28. svibnja 2024. godine u ukupnom iznosu od 114.107.281 eura, što je povećanje za 18,9 mil. eura, odnosno za 19,80% u odnosu na početni Proračun za 2024. godinu.

Drugim izmjenama i dopunama Proračuna Grada Karlovca za 2024. godinu planirani iznos proračuna iznosi 119.002.495 eura što je povećanje za 4,9 mil. eura, odnosno za 4,29% u odnosu na prvi rebalans Proračuna za 2024. godinu. Druge Izmjene i dopune Proračuna Grada Karlovca za 2024. godinu donijelo je Gradsko vijeće Grada Karlovca na 40. sjednici održanoj dana 26. rujna 2024. godine.

Gradonačelnik Grada Karlovca donio je dana 22. listopada 2024. godine Odluku o prvoj preraspodjeli sredstava u Proračunu Grada Karlovca za 2024. godinu, a ista je objavljena u službenom glasilu Grada Karlovca (GGK 20/24).

Treće izmjene i dopune Proračuna Grada Karlovca za 2024. godinu donijelo je Gradsko vijeće Grada Karlovca na 45. sjednici održanoj dana 19. prosinca 2024. godine u ukupnom iznosu od 87.561.349 eura, što je smanjenje za 31,4 mil. eura u odnosu na drugi rebalans Proračuna za 2024. godinu.

 Proračun Grada za 2024. godinu izvršavao se u skladu s posebnim programima i njihovim Izmjenama i dopunama koji su usvojeni od strane Gradskog vijeća Grada Karlovca.

 Zakonom o proračunu („Narodne novine“ broj 144/21) i Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23), propisana je obveza sastavljanja i podnošenja godišnjeg izvještaja o izvršenju proračuna za prethodnu godinu, te obveza isti uputiti na donošenje predstavničkom tijelu jedinice lokalne i područne (regionalne) samouprave do 31. svibnja tekuće godine za prethodnu godinu.

Prema odredbama Zakona o proračunu, u Godišnjem izvještaju o izvršenju Proračuna Grada Karlovca za 2024. godinu podaci o izvršenju prihoda i rashoda iskazani su na razini odjeljka ekonomske klasifikacije (četvrta razina računskog plana) dok su podaci o planiranim rashodima iskazani na razini skupine ekonomske klasifikacije (druga razina računskog plana), na kojoj je i praćena realizacija rashoda i izdataka. U izradi Godišnjeg izvještaja za 2024. godinu korišteni su podaci iz Financijskih izvještaja Proračuna Grada Karlovca za 2024. godinu (Izvještaj o prihodima i rashodima, primicima i izdacima, Bilanca, Obveze i Bilješke uz financijske izvještaje), a navedeni obrasci čine dio Godišnjeg izvješća Proračuna za 2024. godinu. Pravilnik o polugodišnjem i godišnjem izvještaju o izvršenju proračuna i financijskog plana u članku 4. propisuje da godišnji izvještaj o izvršenju proračuna sadrži opći dio, posebni dio, obrazloženje i posebne izvještaje.

**Opći dio**sadrži

* **sažetak Računa prihoda i rashoda i Računa financiranja** koji sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka. Sažetak može sadržavati podatke o prijenosu sredstava iz prethodne godine i prijenosu sredstava u sljedeću godinu/razdoblje odnosno podatke o prenesenom višku odnosno manjku iz prethodne godine i višku odnosno manjku za prijenos u sljedeću godinu/razdoblje.
* **Račun prihoda i rashoda** koji sadrži prikaz prihoda i rashoda i iskazuje se prema proračunskim klasifikacijama u izvještajima
* izvještaj o prihodima i rashodima prema ekonomskoj klasifikaciji,
* izvještaj o prihodima i rashodima prema izvorima financiranja,
* izvještaj o rashodima prema funkcijskoj klasifikaciji
* **Račun financiranja** koji sadrži prikaz primitaka i izdataka i iskazuje se prema proračunskim klasifikacijama u izvještajima
* izvještaj računa financiranja prema ekonomskoj klasifikaciji,
* izvještaj računa financiranja prema izvorima financiranja

U Računu prihoda i rashoda i Računu financiranja prihodi i rashodi, primici i izdaci iskazuju se prema izvorima financiranja i ekonomskoj klasifikaciji, a rashodi se dodatno iskazuju prema funkcijskoj klasifikaciji.

**Posebni dio** sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata, a iskazuje se u izvještajima:

* izvještaj po organizacijskoj klasifikaciji,
* izvještaj po programskoj klasifikaciji.

**Obrazloženje** općeg dijela izvještaja o izvršenju proračuna jedinice lokalne i područne (regionalne) samouprave sadrži obrazloženje ostvarenja prihoda i rashoda, primitaka i izdataka i prikaz manjka odnosno viška proračuna jedinice lokalne i područne (regionalne) samouprave. Sukladno čl. 17. Pravilnika, u godišnjem izvještaju, za razliku od polugodišnjeg, uz obrazloženje općeg dijela daje se i obrazloženje posebnog dijela izvještaja o izvršenju proračuna.

**Posebni izvještaji** u polugodišnjem izvještaju o izvršenju proračuna su

* izvještaj o korištenju proračunske zalihe,
* izvještaj o zaduživanju na domaćem i stranom tržištu novca i kapitala,
* izvještaj o danim jamstvima i plaćanjima po protestiranim jamstvima,
* izvještaj o korištenju sredstava fondova Europske unije,
* izvještaj o danim zajmovima i potraživanjima po danim zajmovima i
* izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

Godišnji izvještaj o izvršenju Proračuna Grada Karlovca za 2024. godinu ujedno je i **konsolidirani godišnji izvještaj o izvršenju proračuna** u kojem su obuhvaćeni svi prihodi i rashodi proračunskih korisnika. Proračunski korisnici Grada Karlovca uključeni u sustav riznice su:

1. OŠ Banija

2. OŠ Braća Seljan

3. OŠ Dragojle Jarnević

4. OŠ Dubovac

5. OŠ Grabrik

6. OŠ Švarča

7. OŠ Turanj

8. OŠ Mahično

9. OŠ Rečica

10. OŠ Skakavac

11. Centar za odgoj i obrazovanje djece i mladeži

12. Dječji vrtić Karlovac

13. Dječji vrtić Četiri rijeke

14. Gradska knjižnica „I.G. Kovačić“

15. Muzeji Grada Karlovca

16. Gradsko kazalište „Zorin dom“

17. Javna vatrogasna postrojba Karlovac

18. Aquatika – slatkovodni akvarij Karlovac i

19. Kino Edison, multimedijski centar za kulturno-turističke sadržaje

Nastavno se daje obrazloženje ostvarenja prihoda i primitaka te izvršenja rashoda i izdataka u 2024. godini u odnosu na planirano Proračunom za 2024. godinu i u odnosu na ostvarenje u prethodnoj godini.

**OBRAZLOŽENJE IZVRŠENJA PRORAČUNA**

1. **OPĆI DIO**

Izvještaj o izvršenju općeg dijela proračuna za 2024. godinu sadrži:

- Sažetak A. Računa prihoda i rashoda i B. Računa financiranja,

- A. Račun prihoda i rashoda,

- B. Račun financiranja

**1.1. SAŽETAK A. RAČUNA PRIHODA I RASHODA I B. RAČUNA FINANCIRANJA**

Sažetak A. Računa prihoda i rashoda i B. Računa financiranja sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije, kao i višak/manjak prihoda. U 2024. godini ostvaren je **višak prihoda tekuće godine** u iznosu **2.620.474,46 eura**. Sadrži i prikaz **raspoloživih sredstava iz prethodnih godina** koja iznose **4.197.001,13 eura**, te konačni rezultat poslovanja za 2024. godinu, a to je **višak prihoda** u iznosu od **6.817.475,59 eura**.

**1.2. RAČUN PRIHODA I RASHODA**

Račun prihoda i rashoda daje prikaz ukupnih prihoda (prihoda poslovanja i prihoda od prodaje nefinancijske imovine) i rashoda (rashoda poslovanja i rashoda za nabavu nefinancijske imovine) tekuće godine te rezultat poslovanja tekuće godine, a to je višak prihoda u iznosu od 6.817.465, 76 eura.

**PRIHODI** su ostvareni u iznosu od **73.439.407,56 eura** što je za 1,89% manje u odnosu na planirano, a odnose se na **prihode poslovanja** koji su ostvareni u iznosu od **73.233.069,03** eura i na **prihode od prodaje nefinancijske imovine** koji su ostvareni u iznosu od **206.338,53** eura.

**RASHODI** su izvršeni u iznosu od **76.446.783,40 eura** što je 11,03% manje u odnosu na planirano, a odnose se na **rashode poslovanja** u iznosu **59.598.852,66** eura i na **rashode za nabavu nefinancijske imovine** u iznosu od **16.847.930,74** eura.

U općem i posebnom dijelu Godišnjeg izvještaja o izvršenju Proračuna Grada Karlovca za 2024. godinu iskazani su podaci o planiranim prihodima/primicima i rashodima/izdacima kroz Tekući plan, kao i podaci o njihovu izvršenju u 2024. godini, a u općem dijelu i usporedni podaci o izvršenju za razdoblje od siječnja do prosinca 2023. godine. S obzirom da Grad Karlovac poslije usvojenih Trećih izmjena i dopuna Proračuna za 2024. godinu nije imao preraspodjela, podaci u stupcima Izvorni i Tekući plan su identični.

U tablici koja slijedi daje se pregled ostvarenih prihoda/primitaka i rashoda/izdataka Proračuna Grada Karlovca za razdoblje I – XII 2024. godine.

**Tablica 1. Ostvarenje Proračuna Grada Karlovca u 2024. godini u odnosu na tekući plan za 2024. godinu i ostvarenje Proračuna Grada Karlovca za 2023. godinu**



**Ukupni prihodi i primici** proračuna ostvareni su u iznosu 84.905.445,97 eura ili 96,97% godišnjeg plana.

**Ukupni rashodi i izdaci** proračuna izvršeni su u iznosu 78.087.970,38 eura ili 89,18% godišnjeg plana.

Iz navedenog proizlazi da je u izvještajnom razdoblju **ostvaren višak prihoda** u iznosu 6.817.475,59 eura.

**VIŠAK/MANJAK PRIHODA TEKUĆE GODINE**

Planirani su ukupni prihodi i primici proračuna za 2024. godinu u iznosu od 87.561.349 eura, a ostvareni su u iznosu od 84.905.445,97 eura ili 96,97% od godišnjeg plana.

Planirani rashodi i izdaci proračuna za 2024. godinu ostvareni su u iznosu od 78.087.970,38 eura što je 89,18% godišnjeg plana koji iznosi 87.561.349 eura.

Iz navedenog proizlazi da je u izvještajnom razdoblju ostvaren ukupni višak od 2.620.474,46 eura.

Preneseni višak iz 2023. godine ostvaren je u iznosu od 4.197.001,13 eura. **Sveukupno ostvareni prihodi i primici grada Karlovca u 2024. godini** s prenesenim viškom prihoda iz prethodne godine iznose **84.905.445,97** eura, a sveukupno izvršeni rashodi i izdaci **78.087.970,38 eura**.

Sa stanjem na dan 31.12.2024. godine ostvaren je **ukupno konsolidirani višak prihoda i primitaka** u Proračunu Grada Karlovca u iznosu od **6.817.475,59** eura koji se raspoređuje Odlukom o raspodjeli viška prihoda za 2024. godinu.

U nastavku se daje obrazloženje ostvarenja Proračuna Grada Karlovca za 2024. godinu po pojedinim stavkama prihoda/primitaka i rashoda/izdataka proračuna.

**1.3. PRIHODI I PRIMICI**

U tablici broj 2. daje se pregled ostvarenih prihoda i primitaka Proračuna Grada Karlovca u 2024. godini s usporednim pokazateljima ostvarenja prihoda i primitaka u prethodnoj 2023. godini.

**Tablica 2. Ostvarenje prihoda/primitaka Proračuna Grada Karlovca u 2024. godini s usporednim** **pokazateljima ostvarenja prihoda i primitaka u 2023. godini**



Iz tablice je vidljivo da su ukupni prihodi i primici proračuna za 2024. godinu planirani u iznosu 87.561.349 eura, a isti su ostvareni u iznosu od 84.905.445,97 eura ili 96,97% godišnjeg plana.

Ostvareni prihodi u 2024. godini u odnosu na ostvarene prihode u 2023. godini veći su za 7,3 mil. eura ili za 9,46%. Prihodi proračunskih korisnika u 2024. godini planirani su u iznosu od 21.883.405 eura, a izvršeni su u iznosu od 20.782.480,31 eura, što znači da u strukturi ukupnih prihoda Grada sudjeluju s 24,48%.

U strukturi ostvarenih prihoda najzastupljeniji su prihodi poslovanja i ostvareni su u iznosu od 73,2 mil. eura s udjelom od 86,25% u ukupnim prihodima, primici od financijske imovine i zaduživanja u iznosu od 7,3 mil. eura s udjelom od 8,56% u ukupnim prihodima. Sljedeći je preneseni višak prihoda iz prethodne godine u iznosu od 4,2 mil. eura s udjelom od 4,94% u ukupno ostvarenim prihodima i primicima proračuna Grada Karlovca te prihodi od prodaje nefinancijske imovine koji su ostvareni u iznosu od 0,2 mil. eura s udjelom od 0,24% u ukupnim prihodima

U nastavku slijedi obrazloženje ostvarenja prihoda i primitaka proračuna u 2024. godini.

**PRIHODI POSLOVANJA**

 **Prihodi poslovanja** izvršeni su u iznosu od **73.233.069,03 eura,** što je 98,24% u odnosu na plan za 2024. godinu, a u prihodima tekuće godine sudjeluju s 86,25%. Odnose se na prihode od poreza, pomoći iz inozemstva (darovnice) i od subjekata unutar općeg proračuna, prihode od imovine, prihode od administrativnih i upravnih pristojbi, pristojbi po posebnim propisima i naknada, prihode od prodaje proizvoda i robe te pruženih usluga i prihode od donacija, te kazne, upravne mjere i ostale prihode.

1. **Prihodi od poreza na dohodak**

Porezni prihodi ostvareni su u iznosu od 32.471.725,56 eura, što je za 4,9 mil. eura više u odnosu na ostvarenje u 2023. godini, a najveći razlog povećanju jest povećana zaposlenost te povećanje plaća zaposlenih u javnom i privatnom sektoru uslijed inflatornih kretanja.

Prihodi od zajedničkih poreza, odnosno prihodi od poreza na dohodak i poreza na promet nekretnina, vrijednosno su najznačajniji prihodi u skupini poreznih prihoda. U strukturi ukupnih proračunskih prihoda porezni prihodi čine 38,24%.

* 1. **Prihodi od poreza**

Prihodi od poreza na dohodak ostvareni su u iznosu od 30.859.960,32 eura ili 102,09% godišnjeg plana, a u odnosu na 2023. godinu veći su za 4,7 mil. eura ili 18,17%.

 Strukturu ostvarenog prihoda od poreza na dohodak čine: porez na dohodak po općoj stopi koji je ostvaren u iznosu od 29.696.200,36 eura, dio poreza na dohodak za financiranje decentraliziranih funkcija osnovnog školstva u iznosu od 762.457,04 i dio poreza na dohodak za financiranje decentraliziranih funkcija vatrogastva u iznosu od 401.302,92 eura.

U Proračunu Grada Karlovca za 2024. godinu planirani iznosi prihoda za decentralizirane funkcije procijenjeni su temeljem Uputa Ministarstva financija u kojima je navedeno da će ukupan iznos sredstava potrebnih za osiguranje minimalnih financijskih standarda (bilančnih prava), kao i sredstva za svaku pojedinu decentraliziranu funkciju biti viši za 3% u odnosu na razinu prethodne, odnosno 2023. godine. Vlada Republike Hrvatske je Odluke o minimalnim financijskim standardima za decentralizirane funkcije osnovnog školstva i vatrogastva donijela u siječnju 2024. godine („Narodne novine“ broj 10/24). Odlukom o minimalnim financijskim standardima za financiranje osnovnih škola utvrđena su sredstva u iznosu od 1.488.094 eura, dok su za decentralizirane funkcije vatrogastva utvrđena sredstva u iznosu od 1.035.899 eura, odnosno ukupno 2.523.993 eura, što je za 91.496 eura više u odnosu na proračun za 2023. godinu.

**1.2. Porezi na imovinu**

 Porezi na imovinu (porez na kuće za odmor, porez na promet nekretnina) u 2024. godini ostvareni su u iznosu od 1.279.866,06 eura ili 109,77% od godišnjeg plana. U odnosu na isto razdoblje prošle godine veći su za 1,95% , a odnose se na porez na promet nekretnina koji predstavlja vrijednosno najznačajniji prihod ove skupine, a ostvaren je u 2024. godini u iznosu od 1.236.984,12 eura dok je porez na kuće za odmor ostvaren u iznosu od 42.881,94 eura.

**1.3. Porezi na robe i usluge**

 Porezi na robu i uslugeostvareni su u iznosu 331.899,18 eura što je 106,72% od godišnjeg plana za 2024. godinu. U odnosu na isto razdoblje 2023. godine prihodi od poreza na robu veći su za 119.807,37 eura ili za 56,49% zbog povećanja poreza na potrošnju koji je u porastu zbog povećanja cijena i prometa u ugostiteljstvu. Unutar navedene skupine prihoda nalazi se i porez na tvrtku koji se naplaćuje temeljem razreza poreza iz prethodnih godina, jer je taj porez od 01. siječnja 2017. godine ukinut novim Zakonom o lokalnim porezima.

1. **Pomoći iz inozemstva (darovnice) i od subjekata unutar općeg proračuna**

Ukupni prihodi od **pomoći iz inozemstva (darovnice) i od subjekata unutar općeg proračuna** u 2024. godini ostvareni su u iznosu od 26.265.153,66 eura ili 91,92% od godišnjeg plana. U odnosu na isto razdoblje 2023. godine ostvareni prihodi od pomoći manji su za 3,2 mil. eura, a ovo smanjenje prihoda od pomoći rezultat je prvenstveno manje ostvarenih prihoda od pomoći temeljem prijenosa EU sredstava, koje su prethodne godine ostvarene u iznosu od 11,4 mil. eura, a ove godine ostvarenje ove skupine prihoda bilo je 5,8 mil. eura. Ostvarene pomoći odnose se na sljedeće:

 **2.1. Pomoći od međunarodnih organizacija te institucija i tijela EU** su ostvarene u iznosu od 4.050 eura ili 98,78% od plana za 2024. godinu, a odnose se na pomoći Gradskom kazalištu Zorin dom za njihovu programsku djelatnost.

 **2.2. Pomoći proračunu iz drugih proračuna** (tekuće i kapitalne pomoći) ostvarene su u ukupnom iznosu od 1.428.597,30 eura ili 68,39% od planiranog iznosa i u odnosu na ostvarenje iste skupine prihoda prethodne godine manje su za 55.665,78 eura. Najveći dio odnosi na pomoći dobivene iz Ministarstva znanosti, obrazovanja i mladih za fiskalnu održivost vrtića i to iznos od 673.598,47 eura. Iz državnog proračuna doznačen je iznos od 61.209,53 eura za sufinanciranje privatnih vrtića dok je za projekt Pomoćnika u nastavi VI putem Ministarstva znanosti, obrazovanja i mladih doznačeno 6.508,93 eura, a za projekt Pomoćnika u nastavi VII iznos od 52.878,60 eura. Ministarstvo regionalnog razvoja i fondova EU doznačilo je tijekom 2024. godine 76.822,35 eura pomoći za projekt revitalizacije kina Edison, te za fotonaponske elektrane iznos od 38.965,92 eura. Ministarstvo kulture doznačilo je 8.000 eura za projekte očuvanja kulturne baštine. Iz Ministarstva rada, mirovinskoga sustava, obitelji i socijalne politike je za projekt unapređenja rada dječjih vrtića doznačeno 9.728,81 eura (zaostaci iz 2023. godine) te za korisnike zajamčene minimalne naknade iznos od 67.842,18 eura. Također, iz Središnjeg državnog ureda za demografiju i mlade doznačen je iznos od 29.880 eura za uređenje igrališta dječjeg vrtića Banija kao i iznos od 33.920 eura za sufinanciranje edukativnih i sportskih aktivnosti dječjih vrtića.

Iz Karlovačke županije doznačeno je za projekt Parkiralište Tesla iznos od 174.190,22 eura, iznos od 192.130,04 za sanaciju šteta od potresa te iznos od 2.500 eura za sterilizaciju kućnih ljubimaca.

 **2.3. Pomoći od izvanproračunskih korisnika** su ostvarene u iznosu od 1.364.784,95 euraili 102,92% u odnosu na godišnji plan, od čega se najveći dio odnosi na na pomoći od ostalih subjekata unutar općeg proračuna 895.680,79 eura, te pomoći od Fonda za zaštitu okoliša i energetsku učinkovitost u iznosu od 452.376,76 eura. Unutar pomoći od ostalih subjekata unutar općeg proračuna ostvareni iznos pomoći od Županijske uprave za ceste u 2024. godini iznosi 622.641,10 eura, a sredstva su namijenjena održavanju nerazvrstanih cesta. Također, kapitalne pomoći Hrvatskih voda za projekt Karlovac II u 2024. godini iznose 150.000 eura te za klizište Zadobarje 110.139,69 eura dok su pomoći Hrvatskih cesta doznačene u iznosu od 12.900 eura za projekt Most Banija. Iz Fonda za zaštitu okoliša i energetsku učinkovitost doznačen je iznos od 270.453,93 eura za sanaciju odlagališta Ilovac, iznos od 110.878,78 eura za Vrbanićev perivoj i prilagodbu klimatskim promjenama te iznos od 55.474,55 eura za projekt energetske obnove Javne vatrogasne postrojbe.

**2.4. Pomoći izravnanja za decentralizirane funkcije osnovnog školstva i vatrogastva** ostvarene su u iznosu od 1.364.635,83 eura ili 86,07% planiranih sredstava za 2024. godinu, a odnose se na tekuće i kapitalne pomoći. Pomoći izravnanja za osnovno školstvo i vatrogastvo su sredstva koja uplaćuje državni proračun kako bi se namirila razlika između ostvarenog prihoda od poreza na dohodak za decentralizirane funkcije i minimalnih standarda utvrđenih za te funkcije Odlukama Vlade RH.

Tekuće pomoći za osnovno školstvo u promatranom izvještajnom razdoblju ostvarene su u iznosu od 725.965,81 eura, a tekuće pomoći izravnanja za decentraliziranu funkciju Javne vatrogasne postrojbe u iznosu od 638.670,02 eura.

 **2.5. Pomoći proračunskim korisnicima iz proračuna koji im nije nadležan** ostvarene su u iznosu od 16.247.000,61 eura ili 95,76% od godišnjeg plana za 2024. godinu, a odnose se na prihode proračunskih korisnika doznačene iz državnog i županijskog proračuna. Najveći dio pomoći odnosi se na sredstva doznačena osnovnim školama za plaće odnosno za rashode za zaposlene koja su prilikom planiranja proračuna za 2024. godinu uključena u nadležni proračun, a prema Uputi Ministarstva financija od 4.rujna 2019. godine. U izvještajnom razdoblju 2024. godine doznačeno je 14.485.366,62 eura pomoći. Pomoći proračunskim korisnicima iz proračuna koji im nije nadležan ostvarene su u iznosu većem za 23,92% u odnosu na izvještajno razdoblje prethodne godine zbog povećanja plaća zaposlenih u osnovnim školama te uvođenja financiranja prehrane sve djece u školama od strane Ministarstva znanosti, obrazovanja i mladih.

 **2.6. Pomoći temeljem prijenosa EU sredstava** ostvarene su u iznosu od 5.856.084,97 eura ili 88,68% od plana, a u odnosu na izvještajno razdoblje prethodne godine manje su za 5,5 mil. eura. Razlog smanjenju su manje doznačena sredstva iz Fonda solidarnosti za konstruktivnu obnovu objekata kulture i obrazovanja koji su stradali u potresu, u usporedbi s istim razdobljem prethodne godine. Sredstva Nacionalnog plana oporavka i otpornosti (NPOO) namijenjena su cjelovitoj obnovi objekata Grada, pa je tako za obnovu Hrvatskog doma doznačeno 1.533.980,28 eura, za cjelovitu obnovu zgrade gradskog muzeja 278.423,51 eura, za obnovu zgrade na Trgu bana Josipa Jelačića 529.542,89 eura dok je za obnovu Mihalićeve kuće doznačeno 144.076,50 eura. Iz Nacionalnog plana oporavka i otpornosti doznačeno je za zgradu KAMOD-a 47.250 eura, a za cjelovitu obnovu osnovne škole Dragojle Jarnević 362.116,08 eura. Također, ostvarena su sredstva namijenjena projektu Kina Edison koje iznose 580.404,19 eura za obnovu i 818.772,63 eura za revitalizaciju. Sredstva doznačena za projekt „Unapređenje kvalitete predškolskog odgoja i obrazovanja“ iznose 55.129,34 eura, dok se na projekt „Pomoćnici u nastavi VI“ odnosi 36.883,93 eura, a na projekt „Pomoćnici u nastavi VII“ 299.645,40 eura. U izvještajnom razdoblju doznačeno je i 114.356,47 eura pomoći za provedbu ITU mehanizma te 460.152,94 eura iz Nacionalnog plana oporavka i otpornosti za izgradnju Dječjeg vrtića Rečica te iznos od 294.380,61 eura za fotonaponske elektrane. Preostali iznos odnosi se na pomoći za sljedeće projekte:

* + CITY WALK 2.0
	+ projekt Geotermike PREP4KaGT-1
	+ ZEB4ZEN
	+ INFIRE
	+ GIFTSNET
	+ Horizon iDriving

Prihodi proračunskih korisnika po ovoj osnovi iznose 34.006,26 eura, a odnose se najvećim dijelom na sredstva doznačena Gradskoj knjižnici za projekt Erasmus+ dok se kod osnovnih škola ta sredstva odnose najvećim dijelom na projekt Sheme školskog voća i na njihovu redovnu djelatnost, a kod Aquatike na sredstva za provedbu projekta CreDiT.

1. **Prihodi od imovine**

Prihodi od imovineostvareni su u ukupnom iznosu od 1.957.333,80 eura ili 99,97% od godišnjeg plana što je za 979.687,48 eura više u odnosu na ostvarenje iste skupine prihoda u 2023. godini. U strukturi ukupnih prihoda sudjeluju s 2,31%.

 **3.1. Prihodi od financijske imovine** ostvareni su u iznosu 77.820,16 eura što iznosi 99,90% godišnjeg plana, a sredstva se odnose na ostvarene prihode od kamata na depozite po viđenju u iznosu od 46.623,92 eura, a na prihode od uplaćene dobiti trgovačkog društva Čistoća d.o.o. 31.196,24 eura. U odnosu na izvještajno razdoblje prethodne godine, veći su za 81,89% zbog povećanja oba spomenuta izvora prihoda ove skupine.

 **3.2. Prihodi od nefinancijske imovine** ostvareni su u iznosu 1.879.513,64 eura ili 99,97% godišnjeg plana pri čemu se najveći dio naplaćenih prihoda odnosi na prihode od naplate parkirališta u iznosu od 827.185,03 eura U strukturi ovih prihoda značajniji su i prihodi od zakupa imovine pri čemu su prihodi od zakupa poslovnih objekata ostvareni u iznosu od 210.045,46 eura ili 100,02% od plana, dok su prihodi od zakupa i služnosti na gradskom zemljištu ostvareni u iznosu od 131.178,90 eura ili 97,17% od plana, a prihodi od iznajmljivanja imovine (stanovi) 126.490,36 eura dok se na prihode od naknade za uporabu javnih površina odnosi 248.910,90 eura. Prihodi od spomeničke rente su ostvareni u iznosu od 99.533,01 eura, a prihodi od zakupa poljoprivrednog zemljišta u vlasništvu države ostvareni su u iznosu od 8.935,19 eura.

Ostali prihodi od nefinancijske imovine ostvareni su u sljedećim iznosima:

* naknada za koncesije ostvarena u iznosu od 9.715,87 eura,
* naknade za eksploataciju mineralnih sirovina u iznosu od 6.498,81 eura
* naknada za zbrinjavanje komunalnog otpada u iznosu od 42.461,27 eura
* prihodi od iznajmljivanja imovine (Selce) u iznosu od 3.958,82 eura
* prihodi od zakupa imovine (štandovi, kiosci) u iznosu od 21.825,77 eura
* prihodi od nefinancijske imovine; prihodi proračunskih korisnika u iznosu od 2.472,12 eura
* prihodi od zakupa za poslovne prostore proračunskog korisnika Sportski objekti Karlovac u iznosu od 120.057,50 eura
1. **Prihodi od upravnih i administrativnih pristojbi, pristojbi po posebnim propisima i naknada**

Prihodi od upravnih i administrativnih pristojbi, pristojbi po posebnim propisima i naknadaostvareni su u iznosu od 10.475.696,29 eura ili 100,66% godišnjeg plana. U odnosu na izvršenje 2023. godine manji su za 197.380,96 eura, a u strukturi ukupnih prihoda ova skupina prihoda sudjeluje s 12,34%.

 **4.1. Prihodi od upravnih i administrativnih pristojbi** ostvareni su u iznosu 123.768,42 eura ili 103,14% od godišnjeg plana, a povećani su u odnosu na izvještajno razdoblje prethodne godine za 6.985,68 eura. Najvećim dijelom odnose na prihode od naplaćenih gradskih i općinskih pristojbi u iznosu od 95.050,27 eura, dok su prihodi od prodaje državnih biljega ostvareni u iznosu od 14.039,32 eura, a prihodi od boravišne pristojbe u iznosu od 14.678,83 eura.

**4.2. Prihodi po posebnim propisima** ostvareni su u iznosu od 2.918.846,39 eura ili 100,68% od plana. Najveći dio ovih prihoda odnosi se na skupinu ostalih nespomenutih prihoda, odnosno prihoda proračunskih korisnika (sufinanciranje cijene usluga vrtića, kazališta, knjižnice, muzeja, te produženog boravka i prehrane u osnovnim školama i slično) koji su ostvareni u iznosu od 2,8 mil. eura, te na prihod od doprinosa za šume u iznosu od 84.669,84 eura. Prihodi od vodnog doprinosa ostvareni su u iznosu od 5.985,30 eura. Ostale nespomenute prihode čine prihodi po sudskim presudama koji su ostvareni u iznosu od 9.621,84 eura i naknada za zadržavanje nezakonito izgrađenih objekata u prostoru u iznosu od 26.371,51 eura.

 **4.3. Komunalni doprinos i naknade** ostvareni su u ukupnom iznosu 7.433.081,48 eura što je za 340.173,16 eura manje u odnosu na ostvarenje ove skupine prihoda u 2023. godini kada je ista ostvarena u iznosu od 7.773.254,64 eura. U ovoj skupini prihoda evidentiraju se prihodi od komunalne naknade i komunalnog doprinosa kao isključivo namjenski prihodi proračuna. Prihod od komunalne naknade ostvaren je u iznosu od 6.312.308,06 eura, što je u usporedbi s prethodnom godinom povećanje za 142.137,41 eura. Prihod od komunalnog doprinosa ostvaren je u iznosu 1.120.773,42 eura, što je za 482.310,57 eura manje u odnosu na ostvarenje prethodne, odnosno 2023. godine.

1. **Prihodi od prodaje proizvoda i robe te pruženih usluga i prihodi od donacija**

Izvršeni su u iznosu od 1.876.965,24 eurašto je 107,46% godišnjeg plana. U odnosu na prošlu godinu ovi prihodi su veći za 929.607,38 eura ili za 98,13%, a u strukturi ukupnih prihoda sudjeluju s 2,21%.

**5.1. Prihodi od prodaje proizvoda i robe te pruženih usluga** ostvareni su u iznosu od 1.597.641,47 eura ili 100,09% od plana, a odnose se na prihode proračunskih korisnika (prihodi od najma, prodaja publikacija i knjiga, pripreme obroka i slično) koji su ostvareni u iznosu od 1.336.193,56 eura, a povećani su u odnosu na isto razdoblje prethodne godine za 738.424,84 eura, ponajprije zbog uključivanja prihoda Sportskih objekata Karlovac u nadležni proračun. Ovoj skupinu prihoda pripadaju i prihodi od pruženih usluga koji su ostvareni u iznosu od 246.458,14 eura, a odnose se na naknadu Hrvatskih voda Gradu Karlovcu za obavljanje poslova razreza i naplate naknade za uređenje voda koju Grad Karlovac po ugovoru s Hrvatskim vodama obavlja od 01.01.2019. Ovu uslugu za Hrvatske vode obavlja Grad i Inkasator (za kućanstva), te ima pravo na naknadu (refundaciju) stvarnih troškova donošenja rješenja, fakturiranja i distribucije, kao i pravo na naknadu od 10% od naplaćenih i prihoda uplaćenih od naknade za uređenje voda Hrvatskim vodama. Prihodi od pruženih usluga Pauk službe su ostvareni u iznosu od 14.989,77 eura.

**5.2. Donacije od pravnih i fizičkih osoba izvan općeg proračuna** ostvarene su u iznosu od 279.323,77 eura ili 185,67% od plana pri čemu se na prihode Grada Karlovca po osnovi dobivenih donacija odnosi 53.453 eura, a radi se o donaciji trgovačkog društva Heineken Hrvatska d.o.o. za projekt KA – kvart. u iznosu od 46.453 eura dok se na donaciju Nacionalne zaklade za razvoj civilnog društva odnosi 7.000 eura. Proračunski korisnici su po ovoj osnovi ostvarili 225.870,77 eura donacija od pravnih i fizičkih osoba izvan općeg proračuna, a najveći dio od 181.445 eura se odnosi na Muzeje Grada Karlovca odnosno donirane predmete za zbirke Galerijskog odjela u iznosu 105.620 eura, za zbirku Povijesnog odjela 140 eura i za odjel Suvremene povijesti 475 eura.

1. **Kazne, upravne mjere i ostali prihodi**

Kazne, upravne mjere i ostali prihodi ostvareni su u promatranom razdoblju u iznosu od 186.194,48 eura što je za 22,23% manje nego prethodne godine, a u ukupnim prihodima čine 0,22%.

Od toga su **prihodi od kazni i upravnih mjera** ostvareni u iznosu od 38.018,92 eura ili 108,63% od godišnjeg plana, a odnose se najvećim dijelom na **prekršajne kazne komunalnog i prometnog redarstva** naplaćene u iznosu od 37.755,84 eura, a naplaćeni troškovi prislne naplate iznose 263,08 eura.

**Ostali prihodi** izvršeni su u iznosu od 148.175,56 eura ili 126,21% od plana, što predstavlja povećanje od 12,42% u odnosu na isto razdoblje prethodne godine, a odnose se na razne druge ostale prihode kao što su povrati u gradski proračun, naknade troškova postupka, te razni manji prihodi koji se ne iskazuju zasebno.

 **PRIHODI OD PRODAJE NEFINANCIJSKE IMOVINE** ostvareni su u iznosu od 206.338,53 eura ili 66,17% od plana, a u odnosu na prethodnu godinu manji su za 96.502,87 eura. Ovo smanjenje rezultat je prije svega manjih prihoda od prodaje građevinskih i stambenih objekata u usporedbi s izvršenjem istih u 2023. godini. U strukturi ukupnih prihoda i primitaka sudjeluju s 0,24%.

1. **Prihodi od prodaje neproizvedene dugotrajne imovine**

Prihodi od prodaje neproizvedene dugotrajne imovine obuhvaćaju prihode od prodaje zemljišta koji su ostvareni u iznosu od 65.521,90 eura, a odnose se na prihode od prodaje zemljišta u vlasništvu Grada u iznosu od 63.469 eura i države koji su ostvareni u iznosu od 2.052,90 eura. U izvještajnom razdoblju navedeni prihodi veći su za 98,46% u odnosu na isto razdoblje prethodne godine.

 **2. Prihodi od prodaje proizvedene dugotrajne imovine** ostvareni su u iznosu od 140.816,63 eura, što je za 129.010,20 eura manje u odnosu na ostvarenje ove skupine prihoda u 2023. godini. Naplaćeni prihodi odnose se na prihode od prodaje stanova na kojima postoji stanarsko pravo u iznosu od 48.895,28 eura, na prihode od prodaje stanova u vlasništvu Grada u iznosu od 85.732,26 eura i na prihode od prodaje poslovnih objekata u iznosu od 2.962,01 eura. Prihodi proračunskih korisnika po osnovi otkupa stanova ostvareni su u iznosu od 825,49 eura.

Prihodi od prodaje prijevoznih sredstava su ostvareni u iznosu od 2.401,59 eura i odnose se na proračunskog korisnika Aquatika slatkovodni akvarij.

PRIMICI OD FINANCIJSKE IMOVINE I ZADUŽIVANJA

U 2024. godini ostvarenje po ovoj osnovi iznosi 7.269.037,28 eura ili 85,41% od godišnjeg plana, a sredstva po osnovi zaduživanja su namijenjena financiranju sljedećih projekata:

* Izgradnja komunalne infrastrukture u sklopu projekta Karlovac II (kredit PBZ) u iznosu od 3.180.320,04 eura
* Dječji vrtić Rečica (kredit HBOR) u iznosu od 495.388,68 eura
* Dječji vrtić Luščić (kredit HBOR) u iznosu od 845.537,80 eura
* Most Rakovac (kredit HBOR) u iznosu od 401.458,54 eura
* Energetska obnova Javne vatrogasna postrojba (kredit HBOR) u iznosu od 216.973,27 eura
* Karlovac II (kredit HBOR) u iznosu od 475.024,67 eura
* Izgradnja komunalne i sportske infrastrukture (kredit PBZ) u iznosu od 1.375.655,49 eura

 U sljedećem grafikonu daje se prikaz ostvarenih prihoda i primitaka Proračuna Grada Karlovca u 2024. godini u odnosu na ostvarenje istih u 2023. godini:



**Ostvareni prihodi Proračuna u 2024. godini po izvorima financiranja**

Pozicije prihoda i primitaka kao i rashoda i izdataka Proračuna Grada Karlovca za 2024. godinu planirane su po izvorima financiranja, prema Pravilniku o proračunskim klasifikacijama („Narodne novine“ broj 4/24). Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

 Izvori financiranja planirani u Proračunu Grada Karlovca jesu:

1. opći prihodi i primici
2. prihodi za posebne namjene
3. pomoći
4. donacije
5. prihodi od prodaje ili zamjene nefinancijske imovine
6. namjenski primici
7. višak prihoda iz prethodne godine.

**Opći prihodi i primici** uključuju prihode po posebnim propisima za koje nije definirana namjena korištenja, a to su: prihodi od poreza, prihodi od imovine, prihodi od administrativnih (upravnih) pristojbi, prihodi od kazni, te primici od financijske imovine za koje nije definirana namjena korištenja. U 2024. godini ostvareni su opći prihodi i primici u iznosu od 33.555.981,17 eura ili 101,68% od godišnjeg plana za 2024. godinu, a u odnosu na 2023. godinu ova skupina prihoda veća je za 5,4 mil. eura. U ukupno ostvarenim prihodima i primicima opći prihodi i primici sudjeluju s 39,52%.

**Vlastiti prihodi** uključuju prihode koje proračunski korisnici ostvare obavljanjem poslova na tržištu i u tržišnim uvjetima, a koje poslove mogu obavljati i drugi pravni subjekti izvan općeg proračuna. U 2024. godini proračunski korisnici ostvarili su 764.636,55 eura ili 99,60% od godišnjeg plana. U strukturi ukupnih prihoda sudjeluju s 0,90%.

**Prihodi za posebne namjene** su ostvareni u izvještajnom razdoblju u iznosu od 11.201.987,08 eura ili 100,89% od plana. U ukupno ostvarenim prihodima sudjeluju s 13,19%. Ova skupina prihoda uključuje one čija se namjena utvrđuje posebnim zakonima i propisima a to su: komunalna naknada, komunalni doprinos, spomenička renta, doprinos za šume, naknada za koncesije, naknada za zbrinjavanje komunalnog otpada, vodni doprinos, prihodi od zakupa poljoprivrednog zemljišta u vlasništvu države i naknada za zadržavanje nezakonito izgrađenih zgrada u prostoru te prihodi za posebne namjene proračunskih korisnika.

**Pomoći** uključuju prihode koji se ostvaruju od inozemnih vlada, međunarodnih organizacija, drugih proračuna i ostalih subjekata unutar općeg proračuna, uključujući i pomoći iz EU fondova U 2024. godini prihodi od pomoći ostvareni su u iznosu od 27.428.913,62 eura ili 92,93% od godišnjeg plana, te sudjeluju u ukupnim prihodima i primicima s 32,31%. U odnosu na isto razdoblje prošle godine manji su za 2,9 mil. eura.

**Donacije** uključuju prihode koji se ostvaruju od fizičkih osoba, neprofitnih organizacija, trgovačkih društava i ostalih subjekata izvan općeg proračuna. U 2024. godini ukupno je ostvareno 279.323,77 eura od donacija ili 185,67% od plana, a u ukupnim prihodima čine 0,33%.

**Prihodi od prodaje ili zamjene nefinancijske imovine** uključuju prihode koji se ostvaruju prodajom ili zamjenom nefinancijske imovine i od naknade štete s osnove osiguranja. U 2024. godini ostvareni su u iznosu od 208.565,37 eura ili 66,41% od plana za 2024. godinu, a u ukupnim prihodima i primicima sudjeluju s 0,25%.

**Namjenski primici** se odnose na primitke po osnovi zaduživanja, a u 2024. godini su ostvareni u iznosu od 7.269.037,28 eura ili 85,41% od godišnjeg plana, a u ukupnim prihodima i primicima sudjeluju s 8,56%.

**Tablica 3. Pregled planiranih i ostvarenih prihoda po izvorima financiranja u 2024. godini u usporedbi s ostvarenjem po izvorima financiranja u 2023. godini**



**1.4. RASHODI I IZDACI**

Ukupni rashodi i izdaci proračuna za 2024. godinu planirani su u iznosu od 87.561.349 eura, a izvršeni su u iznosu od 78.087.970,38 eura ili 89,18% od godišnjeg plana. U odnosu na isto razdoblje prethodne godine ostvareni rashodi i izdaci veći su za 4,7 mil. eura ili za 6,43%.

U strukturi ukupno ostvarenih rashoda i izdataka najveći udio čine rashodi poslovanja s udjelom od 76,32%, slijede rashodi za nabavu nefinancijske imovine s udjelom od 21,58% te izdaci za financijsku imovinu i otplate zajmova sa 2,10% udjela u ukupno ostvarenim rashodima.

U nastavku slijedi prikaz izvršenih rashoda i izdataka Proračuna Grada Karlovca u 2024. godini s usporednim pokazateljima ostvarenja rashoda i izdataka u prethodnoj 2023. godini.

**Tablica 4. Ostvarenje rashoda/izdataka Proračuna u 2024. godini s usporednim** **pokazateljima ostvarenja rashoda/izdataka u 2023. godini**



**RASHODI POSLOVANJA**

Iz gore navedenog tabličnog prikaza vidljivo je da su rashodi poslovanja za 2024. godinu izvršeni u iznosu od 59.598.852,66 eura ili 94,62% u odnosu na godišnji plan.

1. **Rashodi za zaposlene**

Rashodi za zaposlene ostvareni su u iznosu 31.314.796,79 eura što predstavlja 97,40% planiranog iznosa, u odnosu na isto razdoblje prethodne godine veći su za 7,4 mil. eura, a u strukturi ukupnih proračunskih rashoda rashodi za zaposlene čine 40,10%.

Rashodi za zaposlene obuhvaćaju plaće, doprinose na plaće i ostale rashode za zaposlene gradske uprave i proračunskih korisnika uključujući rashode za sve zaposlene u osnovnim školama kao i rashode za zaposlene koji se odnose na učitelje u osnovnim školama koji provode programe širih javnih potreba u osnovnom školstvu (program produženog boravka i cjelodnevnog odgojno – obrazovnog rada, pomoćnici za rad s učenicima s teškoćama, rad s darovitim učenicima te rano informatičko obrazovanje).

Rashodi za zaposlene djelatnike Gradske uprave izvršeni su u iznosu od 4.595.935 eura i čine 5,88% ukupnih proračunskih rashoda. Za proračunske korisnike, koji primaju plaću iz Proračuna Grada Karlovca, rashodi za zaposlene ostvareni su u promatranom razdoblju 2024. godine u iznosu od 26.718.861,79 eura ili 34,21% ukupnih rashoda i odnose se na djelatnike dječjih vrtića, ustanova kulture, djelatnike Javne vatrogasne postrojbe, Aquatike, Kine Edison i na plaće djelatnika u osnovnim školama.

Bruto plaće ostvarene su u ukupnom iznosu od 25.059.502,95 eura ili 98,02% od plana, doprinosi na plaće u iznosu 4.118.530,50 eura ili 96,66% i ostali rashodi za zaposlene (otpremnine, jubilarne nagrade, regres, božićnica i druge naknade po kolektivnom ugovoru) u iznosu od 2.136.763,34 eura ili 96,66% od godišnjeg plana.

 Broj zaposlenih sa stanjem na dan 31.12.2024. godine u Gradskoj upravi iznosio je 161 zaposlena djelatnika (na neodređeno i određeno vrijeme i s dužnosnicima), dok je kod proračunskih korisnika broj zaposlenih iznosio krajem izvještajnog razdoblja 1.127 zaposlena djelatnika (u ovom izvještajnom razdoblju uključeni su svi zaposlenici osnovnih škola).

1. **Materijalni rashodi**

**2.1. Materijalni rashodi** ostvareni su u promatranom razdoblju u ukupnom iznosu od 19.980.739,84 eura ili 90,72% godišnjeg plana, a odnose se na rashode za izvršavanje programskih aktivnosti i redovno poslovanje gradske uprave i proračunskih korisnika. U odnosu na isto razdoblje prošle godine izvršeni rashodi manji su za 0,3 mil. eura ili za 9,28%. U strukturi ukupnih rashoda čine 25,59 %.

U strukturi ostvarenih materijalnih rashoda, najveći je udio rashoda za usluge s 68,34%, rashodi za materijal i energiju sudjeluju u strukturi materijalnih rashoda s 21,19%, zatim slijede naknade troškova zaposlenima s 5,38% udjela, ostali nespomenuti rashodi poslovanja s 4,66% udjela te naknade troškova osobama izvan radnog odnosa s 0,44% udjela. Ostvareni materijalni rashodi u 2024. godini odnose se na Grad i sve gradske ustanove, a utrošeni su na sljedeće skupine rashoda:

**2.2. Naknade troškova zaposlenima** ostvarene suu iznosu od 1.074.361,15 eura ili 90,72% od plana za 2024. godinu. Od toga je za službena putovanja utrošeno 169.600,73 eura, za naknade za prijevoz na posao i s posla 839.483,82 eura, za stručno usavršavanje djelatnika 56.223,08 eura i za ostale naknade troškova zaposlenima 9.053,52 eura.

**2.3. Rashodi za materijal i energiju** ostvareni su u iznosu od 4.233.087,03 eura odnosno 92,27% godišnjeg plana. Najveći dio odnosi se na rashode za energiju u iznosu od 1.723.733,49 eura, zatim na rashode za na materijal i sirovine 1.543.316,35 eura, uredski materijal i ostale materijalne rashode 547.116,92 eura, na materijal i dijelove za tekuće i investicijsko održavanje 199.236,99 eura, na sitni inventar i auto gume utrošeno je 110.471,24 eura i na službenu, radnu i zaštitnu odjeću 109.212,04 eura. U odnosu na isto razdoblje prethodne godine povećani su za 8,12% zbog povećanja cijena energenata za javnu rasvjetu te cijene energije za gradske stanove i poslovne prostore u vlasništvu Grada, dok je kod proračunskih korisnika najveći porast evidentiran u školama i vrtićima zbog povećanih cijena namirnica za prehranu.

**2.4. Rashodi za usluge** ostvareni su u iznosu od 13.655.356,82 eura ili 91,80% od godišnjeg plana, a odnose se najvećim dijelom na usluge tekućeg i investicijskog održavanja (za održavanje zelenih površina, nerazvrstanih cesta, javne rasvjete, održavanje objekata ustanova odgoja i školstva, održavanje sportskih objekata koji su u nadležnosti odjela, održavanje poslovnog i stambenog prostora i drugo) u iznosu od 6.791.772,61 eura, na ostale usluge vezane za redovno poslovanje i izvršavanje programskih aktivnosti gradske uprave i proračunskih korisnika 2.445.168,83 eura, intelektualne i osobne usluge 1.525.301,72 eura, komunalne usluge u iznosu od 931.691,24 eura, na usluge telefona pošte i prijevoza 686.224,61 eura, zdravstvene usluge 365.211,33 eura, računalne usluge 378.637,35 eura, zakupnine i najmnine 296.106,45 eura te usluge promidžbe i informiranja 235.242,68 eura. U odnosu na isto razdoblje prethodne godine manji su za 0,7 mil. eura najviše zbog ostalih usluga koje su prošle godine bile veće zbog većih troškova zakupnina za poslovne prostore uslijed preseljenja službenika gradske uprave zbog radova na jednom objektu, te povećanja troškova naplate prihoda od poreza na dohodak koji se plaćaju Poreznoj upravi.

**2.5. Naknade troškova osobama izvan radnog odnosa** ostvarene su u iznosu od 87.001,59 eura ili 78,43% od planiranih rashoda za 2024. godinu, i u odnosu na isto razdoblje prethodne godine povećani su za 29,96%, a najvećim dijelom se odnose na troškove provedbe manifestacije Zvjezdano ljeto, a kod proračunskih korisnika ostvarenje ove skupine rashoda se odnosi najvećim dijelom na provedbu programske djelatnosti te na troškove provedbe manifestacije Zvjezdano ljeto kod proračunskog korisnika Gradsko kazalište Zorin dom.

**2.6. Ostali nespomenuti rashodi poslovanja** ostvareni su u iznosu od 930.933,25 eura ili 77,08% od planiranih za 2024. godinu, a u odnosu na izvršenje prethodne godine veći su za 64.415,21 eura. U tome su rashodi za naknade za rad predstavničkih tijela, povjerenstava i slično ostvareni u iznosu od 98.461,16 eura, premije osiguranja u iznosu od 128.023,18 eura, rashodi za reprezentaciju u iznosu od 128.857,06 eura, razne članarine 41.992,23 eura, pristojbe i naknade 120.751,72 eura, troškovi sudskih postupaka 2.173,38 eura i ostali nespomenuti rashodi poslovanja u iznosu od 410.674,52 eura.

1. **Financijski rashodi**

**Financijski rashodi** izvršeni su u iznosu od 450.877,08 eura ili 97,75% od plana za 2024. godinu. U strukturi ukupnih rashoda poslovanja ovi rashodi čine 0,58%.

 Ova skupina rashoda odnosi se na rashode za kamate za primljene zajmove koji su ostvareni u iznosu od 121.365,20 eura, rashodi za bankarske usluge i usluge platnog prometa u iznosu od 68.738,94 eura, rashodi za zatezne kamate 2.019,24 eura (najviše na kamate po sudskim presudama u korist zaposlenika škola) i ostali nespomenuti financijski rashodi u iznosu od 258.753,70 eura (naknade Poreznoj upravi za poslove utvrđivanja, evidentiranja, nadzora, naplate i ovrhe radi naplate dijela gradskih prihoda i dr.). U odnosu na isto razdoblje prethodne godine radi se o povećanju za 269.496,40 eura zbog povećanja rashoda za bankarske usluge i usluge platnog prometa, troškova naplate gradskih poreza Poreznoj upravi dok su kod proračunskih korisnika evidentirani povećani troškovi platnog prometa i poreza na dobit kod Aquatike.

1. **Subvencije**

Rashodi za subvencije ostvareni su u iznosu od 1.877.909,93 eura ili 91,67% od plana za 2024. godinu i veće su za 129,08% u odnosu na izvršenje prethodne godine. U strukturi ukupnih rashoda i izdataka čine 2,40% i odnose se na sljedeće:

 Subvencije trgovačkim društvima u javnom sektoru izvršene su u iznosu od 46.999,95 eura, a odnose se na sufinanciranje Hrvatskog radio Karlovca.

 Subvencije trgovačkim društvima, poljoprivrednicima, obrtnicima, malim i srednjim poduzetnicima izvan javnog sektora ostvarene su u iznosu od 1.830.909,98 eura ili 91,48% od planiranih sredstava za 2024. godinu. Sredstva su doznačena na ime subvencije javnom gradskom prijevozu na nerentabilnim linijama u iznosu od 1.355.606,24 eura, subvencije za mjere održivog poslovanja poduzetnika u iznosu 184.004,85 eura, subvencije za poticanje razvoja poljoprivredne proizvodnje u iznosu od 135.752,98 eura (subvencije poljoprivrednim gospodarstvima za primarnu proizvodnju po zahtjevu te za diverzifikaciju djelatnosti), dok troškovi sufinanciranja smještaja djece u privatnim vrtićima i obrtima za čuvanje djece iznose 155.545,91 eura.

1. **Pomoći dane u inozemstvo i unutar opće države**

**Pomoći dane u inozemstvo i unutar opće države** ostvarene su u iznosu od 778.278,91 eura ili 85,77% od plana za 2024. godinu, a u odnosu na isto razdoblje prethodne godine veće su za 39,43%. Sredstva se odnose na tekuće i kapitalne pomoći unutar općeg proračuna. Pomoći unutar općeg proračunasu ostvarene u iznosu od 731.542,91 eura ili 85% od plana, a odnose se na:

***Tekuće pomoći*** izvršene su u iznosu od 108.000 eura, a sredstva su doznačena trgovačkom društvu Mladost d.o.o. u iznosu od 8.000 eura dok je za tvrtku Geotermika d.o.o. u vlasništvu grada doznačeno 100.000 eura pomoći.

 ***Kapitalne pomoći*** izvršene su u iznosu od 623.542,91 eura i odnose se na pomoći Centru za gospodarenje otpadom Karlovačke županije u iznosu od 339.748,64 eura, na pomoći trgovačkom društvu Vodovod i kanalizacija za Gornje Mekušje u iznosu od 280.000 eura i na pomoći općinama Krnjak i Draganić u iznosu od 3.794,27 eura sukladno Odluci arbitražne komisije Vlade RH o sukcesiji bivših općina.

Pomoći proračunskim korisnicima drugih proračunau 2024. godini ostvarene su u iznosu od 46.736 eura ili 100% od plana, a odnose se dijelom na pomoći Studentskom centru za prehranu studenata u iznosu od 6.636 eura, pomoći Gimnaziji Karlovac za Booktrailer film festival u iznosu 550 eura, pomoći Turističko-ugostiteljskoj školi za Junior barmen cup u iznosu od 550 euro, pomoći Glazbenoj školi za nabavu klavira u iznosu 20.000 eura. Ova skupina rashoda ostvarena u iznosu od 15.000 eura se odnosi na pomoći proračunskim korisnicima u zdravstvu pa su tako pomoći Domu zdravlja ostvarene u iznosu od 4.000 eura kao i pomoći Ustanovi za njegu u kući dok se na pomoći Centru za pružanje usluga u zajednici Ozalj odnosi 5.000 eura, a na pomoći Centru za pružanje usluga u zajednici Vladimir Nazor i Centru za pružanje usluga u zajednici Banija po 1.000 eura.

1. **Naknade građanima i kućanstvima na temelju osiguranja i druge naknade**

Naknade građanima i kućanstvimaostvarene su u izvještajnom razdoblju u ukupnom iznosu od 1.557.125,66 eura ili 96,18% od godišnjeg plana, a u strukturi ukupnih rashoda čine 1,99%. Ova skupina rashoda odnosi se na naknade koje se isplaćuju za troškove stanovanja socijalno ugroženih građana realizirane u iznosu od 180.986,88 eura i troškove stanovanja za korisnike zajamčene minimalne naknade 146.037,50 eura, troškove prehrane socijalno ugroženih građana 112.707,45 eura, naknade umirovljenicima u iznosu od 346.724,85 eura, starijim i bolesnim osobama u iznosu od 75.631,68 eura, skrb o socijalno ugroženoj djeci i mladima u iznosu 8.398,23 eura, potpore za novorođenu djecu 149.589,07 eura, stipendije Grada Karlovca 82.604,57 eura, te naknade za ublažavanje posljedica šteta od potresa 6.384 eura (najamnine za stanove za obitelji koje zbog potresa ne mogu boraviti u svojim stanovima). Kod proračunskih korisnika ova skupina rashoda relaizirana je u iznosu od 348.125,46 eura, a odnosi se uglavnom na troškove prijevoza u školu djece s teškoćama te rashode za nabavu knjiga i ostalog obrazovnog materijala za učenike osnovnih škola. Naknade građanima i kućanstvima veće su za 5,01% u odnosu na ostvarenje 2023. godine.

1. **Ostali rashodi**

**Ostali rashodi** izvršeni su u iznosu od 3.639.124,45 eura ili 96,30% godišnjeg plana, a odnose se na tekuće i kapitalne donacije, kazne, penale i naknade šteta. U strukturi ukupnih rashoda ova skupina sudjeluje s 4,66%, a u odnosu na isto razdoblje 2023. godine veća je za 148.559,18 eura.

***Tekuće donacije*** ostvarene su u iznosu od 3.124.416,26 eura ili 99,34% od plana, a izvršene su za potrebe programa javnih potreba u kulturi, javnih potreba u sportu i tehničkoj kulturi, za Vatrogasnu zajednicu Grada Karlovca, financiranje dobrovoljnog vatrogastva, financiranje rada političkih stranaka i rada nacionalnih manjina, rashode za programe u socijalnoj skrbi, za programe odgoja i obrazovanja, sredstva za provođenje aktivnosti zaštite okoliša, programe u poduzetništvu, sredstva za provođenje aktivnosti civilne zaštite, za suradnju s nevladinim udrugama, sredstva za razvoj civilnog društva i drugo. Kod proračunskih korisnika sredstva se odnose na opskrbljivanje školskih ustanova menstrualnim potrepštinama. U odnosu na isto razdoblje prošle godine navedena skupina rashoda veća je za 4,24% zbog rashoda za gospodarenje otpadom, rashoda za razvoj turizma, rashoda za razvoj civilnog društva, javne potrebe u kulturi i sportu, tehničku kulturu te rashoda za djelatnost Gradskog društva Crveni križ Karlovac.

***Kapitalne donacije*** ostvarene u iznosu od 238.754,02 eura ili 81,12% od plana, a odnose se na sredstva doznačena Vatrogasnoj zajednici za ulaganje u objekte i opremu dobrovoljnih vatrogasnih društava u iznosu od 152.400 eura dok su kapitalne donacije za obnovu sakralnih objekata prema programu javnih potreba u kulturi ostvarene u iznosu od 15.826,98 eura, a kapitalne donacije za obnovu i očuvanje objekata kulturne baštine 70.527,04 eura.

***Kazne, penali i naknade štete*** ostvarene su u iznosu od 275.954,17 eura ili 81,36% od plana za 2024. godinu, a odnose se najvećim dijelom na naknade štete poljoprivrednim proizvođačima u iznosu od 184.202,85 eura, naknade za zemljišta po upravnim postupcima u iznosu od 73.616,78 eura i na naknadu štete pravnim i fizičkim osobama po sudskim presudama i nagodbama u iznosu od 15.614,21 eura te naknade vjerovnicima po ošasnoj imovini u iznosu od 2.520,33 eura.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine izvršeni su u iznosu od 16.847.930,74 eura što je 73,47% godišnjeg plana, a u ukupnim rashodima sudjeluju s 21,58%. U odnosu na isto razdoblje prošle godine ovi rashodi manji su za 3,6 mil. eura ili za 17,65%, što je rezultat smanjenih rashoda za dodatna ulaganja na građevinskim objektima za 67,27% i njihovo ostvarenje u 2024. godini iznosi 3.429.938,13 eura dok je ista skupina rashoda u 2023. godini ostvarena u iznosu od 10.479.713,45 eura. U strukturi ostvarenih rashoda najveći dio odnosi se na ulaganja u građevinske objekte 16,55% dok se na dodatna ulaganja u građevinske objekte odnosi 4,39%, a na ulaganja u nematerijalnu imovinu 0,63%. Pojedine skupine rashoda za nabavu nefinancijske imovine izvršene su kako slijedi:

 **Rashodi za nabavu neproizvedene dugotrajne imovine** ostvareni su u iznosuod 494.089,21 eura ili 55,39% od plana za 2024. godinu i najvećim dijelom se odnose na rashode za otkup zemljišta u iznosu od 345.351,43 eura, dok se na rashode za nematerijalnu imovinu (licence) odnosi 148.737,78 eura. Ova skupina rashoda manja je za 231.543,82 eura u odnosu na isto razdoblje prethodne godine zbog smanjenih rashoda za otkup zemljišta.

 **Rashodi za nabavu proizvedene dugotrajne imovine** ostvareni su u iznosu od 12.923.903,40 eura ili 77,11% godišnjeg plana, od čega su ***rashodi za građevinske objekte*** ostvareni u iznosu 11.195.845,15 eura (od toga se najveći dio odnosi na troškove građenja komunalne infrastrukture u sklopu projekta Karlovac II, na rekonstrukciju Mosta Rakovac te na troškove izgradnje sportsko rekreacijskog centra Mostanje i nogometnog igrališta Turanj te dodatna ulaganja na ostalim sportskim objektima). Također, ostvareni su rashodi za izgradnju dječjeg vrtića Luščić i dječjeg vrtića Rečica kao i početak radova na izgradnji osnovne škole Luščić. U ovu skupinu rashoda ubrajamo i troškove asfaltiranja makadam prometnica u gradskim četvrtima i mjesnim odborima kao i troškove sanacije klizišta Zadobarje i izgradnju nogostupa Žumberačka i Sajevac.

 ***Rashodi za postrojenja i opremu*** *i*zvršeni su u iznosu od 660.354,71 eura (od toga se na uredski namještaj i opremu odnosi 161.325,81 eura, za komunikacijsku opremu 16.427,21 eura, za opremu za održavanje i zaštitu 77.587,74 eura, za medicinsku i laboratorijsku opremu 2.579,95 eura, za instrumente, uređaje i strojeve 13.165,71 eura, sportsku i glazbenu opremu 4.534,68 eura te uređaje, strojeve i opremu za ostale namjene 384.733,61 eura). ***Rashodi za prijevozna sredstva*** u izvještajnom razdoblju su ostvareni u iznosu od 47.411,81 eura, a odnose se na nabavu prijevoznih sredstava Dječjeg vrtića Karlovac i Javne vatrogasne postrojbe Karlovac. ***Rashodi za knjige, umjetnička djela i ostale izložbene vrijednosti*** ostvareni su u iznosu od 524.366,21 eura (od toga se nabavu knjiga odnosi 332.092,88 eura, a na djela likovnih umjetnika 113.681,39 eura, na umjetnička djela izložena u galerijama, muzejima i slično odnosi 1.895 eura dok se na ostale nespomenute izložbene vrijednosti odnosi 76.696,94 eura). ***Rashodi za nematerijalnu proizvedenu imovinu*** su u izvještajnom razdoblju ostvareni u iznosu od 492.225,52 eura, odnosno 49,31% manje nego u istom razdoblju prethodne godine, a razlog tome jesu smanjeni rashodi za izradu projektne dokumentacije za građenje komunalne infrastrukture, rashodi za izradu projektne dokumentacije za konstruktivnu obnovu objekata kulturne baštine stradalih kao i rashodi za izradu projektne dokumentacije za gradnju ustanova predškolskog odgoja i osnovne škole Luščić te za sportske objekte. **Rashodi za višegodišnje nasade i osnovno stado** iznose 3.700 eura u 2024. godini, a odnose se na nabavu riba kod proračunskog korisnika Aquatika.

 **Rashodi za nabavu plemenitih metala i ostalih pohranjenih vrijednosti**nisu izvršeni u 2024. godini, a planirani su u iznosu od 700,00 eura.

 **Rashodi za dodatna ulaganja na nefinancijskoj imovini** izvršeni su u iznosu od 3.429.938,13 eura što je 64,99% u odnosu na plan, a odnose se na dodatna ulaganja na građevinskim objektima i to prvenstveno objektima oštećenima u potresu, pa je tako za konstruktivnu obnovu zgrade Hrvatskog doma utrošeno 194.431,03 eura, zgrade gradske uprave na Trgu bana Josipa Jelačića 576.404,65 eura, zgrade Gradskog muzeja 313.580,31 eura, te kuću Stjepana Mihalića na adresi Gornja Gaza 3 156.519,85 eura. Također, za dodatna ulaganja na objektu osnovne škole Dragojle Jarnević u sklopu projekta Obnova zgrade iz područja obrazovanja oštećene u seriji potresa utrošeno je 362.116,08 eura, za sanaciju odlagališta Ilovac 440.170,55 eura te energetsku obnovu zgrade Javne vatrogasne postrojbe 193.521,40 eura dok je za rekonstrukciju dječjeg vrtića Banija (uređenje vanjskog igrališta) utrošeno 124.814,30 eura. Rashodi za dodatna ulaganja na solarizaciji ustanova grada iznose 66.260 eura, dodatna ulaganja na stanovima u vlasništvu grada iznose 159.437,95 eura, a dodatna ulaganja na poslovnim prostorima u vlasništvu grada 118.626,58 eura. Rashodi za dodatna ulaganja na objektima proračunskih korisnika iznose 228.827,30 eura, a odnose se najvećim dijelom na osnovnu školu Braće Seljan u iznosu od 60.000 eura i osnovnu školu Turanj u iznosu od 32.158,54 eura dok se na Gradsko kazalište Zorin Dom odnosi 99.838,20 eura.

U sljedećem grafikonu daje se pregled izvršenih rashoda i izdataka Proračuna Grada Karlovca u 2024. godini u odnosu na ostvarenje rashoda u 2023. godini:



**1.5. RAČUN FINANCIRANJA**

Račun financiranja daje prikaz primitaka od financijske imovine i zaduživanja i izdataka za financijsku imovinu i otplate zajmova te neto financiranje.

**Primici od financijske imovine i zaduživanja**

 U 2024. godini ostvarenje po ovoj osnovi iznosi 7.269.037,28 eura ili 85,41% od godišnjeg plana, a sredstva po osnovi zaduživanja su namijenjena financiranju sljedećih projekata:

* Izgradnja komunalne infrastrukture u sklopu projekta Karlovac II (kredit PBZ) u iznosu od 3.180.320,04 eura
* Dječji vrtić Rečica (kredit HBOR) u iznosu od 495.388,68 eura
* Dječji vrtić Luščić (kredit HBOR) u iznosu od 845.537,80 eura
* Most Rakovac (kredit HBOR) u iznosu od 401.458,54 eura
* Energetska obnova Javne vatrogasna postrojba (kredit HBOR) u iznosu od 216.973,27 eura
* Karlovac II (kredit HBOR) u iznosu od 753.703,46 eura
* Izgradnja komunalne i sportske infrastrukture (kredit PBZ) u iznosu od 1.375.655,49 eura

**Izdaci za financijsku imovinu i otplate zajmova**

 Izdaci za financijsku imovinu i otplate zajmova ostvareni su u iznosu od 1.641.186,98 eura ili 100,% godišnjeg plana, u odnosu na isto razdoblje prošle godine manji su za 0,6 mil. eura ili za 26,01%. U strukturi ukupnih rashoda i izdataka sudjeluju s 2,10%. Izdaci za otplatu glavnice primljenih kredita i zajmova realizirani su u iznosu od 1.141.186,98 eura, dok su izdaci za dionice i udjele u glavnici realizirani u iznosu od 500.000,00 eura, a odnose se na povećanje temeljnog kapitala trgovačkog društva Gradska toplana. **II. POSEBNI DIO PRORAČUNA**

Izvještaj o izvršenju posebnog dijela proračuna za 2024. godine sadrži:

1. Izvršenje po organizacijskog klasifikaciji,

2. Izvršenje po ekonomskoj klasifikaciji,

3. Izvršenje po programskoj klasifikaciji.

1. **Izvršenje po organizacijskoj klasifikaciji**

U nastavku se daje pregled ukupnih izvršenih rashoda i izdataka Proračuna Grada Karlovca po odjelima gradske uprave u 2024. godini, po organizacijskoj klasifikaciji. S obzirom na to da obrazloženja izvršenja financijskih planova, odnosno programa rada odjela gradske uprave čine dio Godišnjeg izvještaja o izvršenju proračuna, u nastavku se daje samo tabelarni i grafički prikaz ostvarenja rashoda i izdataka po odjelima gradske uprave u 2024. godini.

















**Grafički prikaz izvršenja Proračuna za 2024. godinu po organizacijskoj klasifikaciji daje pregled izvršenja proračuna po razdjelima u nastavku:**



U strukturi ukupnih rashoda upravni odjeli su izvršeni kako slijedi:

* Upravni odjel za društvene djelatnosti 35.964.499,93 eura ili 46,06% ukupnih rashoda
* Upravni odjel za gradnju i zaštitu okoliša 13.542.942,39 eura ili 17,34% ukupnih rashoda
* Upravni odjel za komunalno gospodarstvo, promet i mjesnu samoupravu 11.121.887,87 eura ili 14,24% ukupnih rashoda
* Upravni odjel za proračun i financije 6.617.559,62 eura ili 8,47% ukupnih rashoda
* Upravni odjel za poslove gradonačelnika 4.609.805,39 eura ili 5,90% ukupnih rashoda
* Upravni odjel za gospodarstvo, razvoj grada i EU fondove 4.543.163,19 eura ili 5,82% ukupnih rashoda
* Upravni odjel za imovinsko pravne poslove i upravljanje imovinom 831.254,26 eura ili 1,06% ukupnih rashoda
* Služba - Vlastiti pogon grada za obavljanje komunalne djelatnosti 538.791,41 eura ili 0,69% ukupnih rashoda
* Upravni odjel za prostorno uređenje i poslove provedbe dokumenata prostonog uređenja s 220.648,86 eura ili 0,28% ukupnih rashoda
* Služba za provedbu ITU mehanizma 97.417,46 eura ili 0,12% ukupnih rashoda.

**2. Izvršenje po ekonomskoj klasifikaciji**

Izvještaj o izvršenju po **ekonomskoj klasifikaciji** daje pregled izvršenja proračuna po razdjelima, glavama i korisnicima, te računima ekonomske klasifikacije, a iz kojeg je vidljivo, kao i kod Izvršenja po organizacijskoj klasifikaciji, da su **ukupni rashodi** u iznosu od **78.087.970,38 eura** izvršeni kroz deset razdjela.

S obzirom na to da obrazloženja izvršenja financijskih planova, odnosno programa rada odjela gradske uprave čine dio Godišnjeg izvještaja o izvršenju proračuna, u posebnom dijelu i po ekonomskoj klasifikaciji ovdje nije potrebno davati posebno obrazloženje.

1. **Izvršenje po programskoj klasifikaciji**

Izvještaj o izvršenju po **programskoj klasifikaciji** daje detaljan pregled ostvarenja proračuna po razdjelima, glavama, programima, aktivnostima i projektima, s naglaskom na programe, aktivnosti i projekte i to po računima ekonomske klasifikacije na razini podskupine (plan) i podskupine i odjeljka (izvršenje), te indeks izvršenja u odnosu na plan na razini podskupine.

Za izvršenje rashoda definirani su programi, a pojedini programi izvršavali su se kroz više razdjela (upravnih odjela).

**RAZDJEL 001 UPRAVNI ODJEL ZA POSLOVE GRADONAČELNIKA**

Ukupni izdaci **Upravnog odjela za poslove gradonačelnika** u 2024. godiniizvršeni su u iznosu od 4.609.805,39 eura ili 94,54% godišnjeg plana. Rashodi se odnose na sljedeće programe:

1. Program 1000 Javna uprava i administracija
2. Program 2000 Civilna zaštita i spašavanje
3. Program 2001 Vatrogastvo
4. Program 4003 Energetska učinkovitost
5. Program 6006 Razvoj civilnog društva

**Tablica 5. Izvršenje rashoda po programima, aktivnostima i projektima u 2024. godini u odnosu na plan Upravnog odjela za poslove gradonačelnika**



**GLAVA UO ZA POSLOVE GRADONAČELNIKA**

**PROGRAM 1000 Javna uprava i administracija** izvršen je u iznosu od 1.089.719,32 ili 89,82% od plana. Cilj ovog programa je povećanje ažurnosti u obavljanju poslova i zadaća iz nadležnosti Upravnog odjela za poslove gradonačelnika i pružanje informacija, kao i dostupnost istih upravnim odjelima Gradske uprave, Gradskom vijeću, Gradonačelniku i njihovim odborima i radnim tijelima, izvještavanje javnosti o radu Gradonačelnika i njegovih zamjenika preko sredstava javnog priopćavanja, osiguravanje korisnicima prava na pristup informacijama, organiziranje protokolarnih prijema, prijemi predstavnika udruga, športskih organizacija, ustanova, gospodarstvenika grada Karlovca, ostalih gradova, te inozemnih tvrtki i financijskih kuća, obilježavanje raznih manifestacija, te međunarodna suradnja s gradovima prijateljima.

Posebni cilj je ostvariti prepoznatljiv image grada, pozicioniranje grada Karlovca na turističkom regionalnom, nacionalnom i međunarodnom tržištu, promocija kulturnih, društvenih, povijesnih i prirodnih vrijednosti grada i njegovih autohtonih manifestacija i proizvoda.

**Aktivnost A100001 Materijalni i financijski rashodi poslovanja gradske uprave** utrošeno je 966.408,27 eura ili 92,83 % plana za 2023. godinu, a najveći dio odnosi se na rashode za usluge koji su izvršeni u iznosu od 572.223,10 eura ili 95,42% od godišnjeg plana. Pri tome je za usluge koje se tiču promidžbe i informiranja utrošeno 131.357,15 eura, za usluge telefona, pošte i prijevoza utrošeno je 80.056,84 eura, za usluge odvjetnika i pravnog savjetovanja 162.044,62 eura, za ugovore o djelu i autorske honorare 3.175,81 eura, za ostale intelektualne usluge 22.352,70 eura, za usluge tekućeg i investicijskog održavanja 39.449,98 eura, za komunalne usluge 16.879,89 eura, zdravstvene preglede zaposlenih 759,81 eura i ostale usluge 33.066,80 eura (usluge kopiranja, izrade filmova i sl.) dok su rashodi za usluge utrošeni u iznosu od 83.079,50 eura (troškovi promidžbe, najma prostora i sl.).

 Naknade troškova zaposlenima izvršene su u iznosu od 34.551,40 eura ili 91,65% od plana, od čega je za troškove službenih putovanja utrošeno 20.306,16 eura i za stručno usavršavanje zaposlenika 14.245,24 eura.

Rashodi za materijal i energiju izvršeni su u iznosu od 163.407,19 eura ili 91,75% od plana, od čega je za uredski materijal i ostale materijalne rashode utrošeno 48.723,43 eura, za energiju 90.059,42 eura, troškove sitnog inventara i auto guma 11.348,47 eura i službenu radnu odjeća 13.275,87 eura.

Ostali nespomenuti rashodi poslovanja izvršeni su u iznosu od 157.925,07 eura ili 86,20% od plana, od čega je za premije osiguranja utrošeno 29.707,31 eura, troškovi reprezentacije i protokola iznose 74.905,33 eura, troškovi reprezentacije (kuhinja) iznose 15.867,82 eura, troškovi pristojbi i naknada iznose 16.479,25 eura, za članarine je utrošeno 19.958,92 eura dok su ostali nespomenuti rashodi poslovanja (troškovi članarina, protokol, grafičke usluge) iznosili 421,59 eura, a naknade za rad Savjetodavnih tijela Gradonačelnika iznose 584,85 eura.

**Aktivnost A100005 Rashodi po sudskim presudama** izvršeni su rashodi u iznosu od 15.614,21 eura ili 31,23% od plana, a odnose se na naknadu štete pravnim i fizičkim osobama po pravomoćnim sudskim presudama.

**Aktivnost A100006 Subvencija Hrvatskom radio Karlovcu** izvršena je u iznosu 46.999,95 eura ili 100% planiranog iznosa, a odnosi se na subvenciju Hrvatskom radio Karlovcu d.o.o.

**Aktivnost A100007 Karlovačka građanska garda** rashodi su ostvareni u iznosu od 23.041,57 eura, a odnose se najvećim dijelom na naknade troškova osobama izvan radnog odnosa u iznosu od 12.287,43 eura, na trošak protokola i reprezentacije u iznosu od 799,50 eura, na grafičke i tiskarske usluge u iznosu od 589,38 eura, na troškove službene odjeće i obuće u iznosu od 4.933,60 eura, na uredski materijal u iznosu od 446,35 eura te na rashode za usluge 1.623,42 eura, dok se preostali iznos odnosi na usluge čišćenja i pranja, računalne usluge te ostale nespomenute rashode poslovanja.

**Tekući projekt T100002 Opremanje upravnih odjela Gradske uprave** utrošeno je u izvještajnom razdoblju 29.655,32 eura ili 88,26 % od plana, od toga je za uredsku opremu i namještaj utrošeno 21.097,50 eura, za komunikacijsku opremu 3.550,50 eura, a za uređaje i opremu za ostale namjene 5.007,32 eura.

**Tekući projekt T100003 Troškovi likvidacije trgovačkog društva** Mladost utrošeno je 8.000 eura ili 100% od plana za 2024. godinu.

**PROGRAM 2000 Civilna zaštita i spašavanje** ukupni rashodi izvršeni su u iznosu od 310.655,35 eura ili 85,83% od planiranog iznosa za 2024. godinu. Osnovni cilj programa je kroz djelovanje sustava civilne zaštite organizirati i provoditi mjere zaštite od elementarnih nepogoda.

**Aktivnost A200002 Sanacija šteta od potresa** ostvareni su rashodi u iznosu od 83.766,83 eura ili 89,65% od godišnjeg plana za 2024. godinu, a najvećim dijelom se odnose na rashode za usluge u iznosu od 82.458,51 eura i na troškove energije od 1.308,32 eura.

**Aktivnost A200003 Aktivnosti civilne zaštite** utrošeno je 42.685,67 eura ili 54,03% od godišnjeg plana, a odnosi se na tekuće donacije Hrvatskoj gorskoj službi spašavanja i Gradskom društvu Crvenog križa u iznosu od 19.000 eura dok se na rashode za usluge odnosi 17.884,37 eura, na ostale nespomenute rashode poslovanja 4.345 eura, na rashode za materijal i energiju 1.456,30 eura.

**Aktivnost: Mjere obrane od poplava** u izvještajnom razdoblju 2024. godine ostvareno je 184.202,85 eura ili 97,20% od godišnjeg plana, a sredstva se odnose na naknade šteta građanima za poplave.

**PROGRAM 2001 Vatrogastvo** izvršeni rashodi u 2024. godini iznose 372.400 eura ili 100 % od plana, a odnose se na sljedeće:

**Aktivnost A200101 Materijalni rashodi poslovanja Vatrogasne zajednice Grada Karlovca** izvršena je u iznosu od 110.000 eura ili 100,0% od plana.

**Tekući projekt T200101 Financiranje dobrovoljnog vatrogastva** izvršen je u iznosu od 262.400 eura ili 100% plana za 2024. godinu, a odnosi se na kapitalne donacije za opremu DVD-a izvršene u iznosu od 100.000 eura, kapitalne donacije za objekte DVD-a izvršene u iznosu od 52.400 eura, te tekuće donacije DVD-ima izvršene u iznosu od 110.000 eura.

**PROGRAM 4003 Energetska učinkovitost** izvršen je u iznosu od 100.000 eura ili 100% od plana, a sredstva se odnose na **Kapitalni projekt K400303 Geotermika** u spomenutom iznosu.

**PROGRAM 6006 RAZVOJ CIVILNOG DRUŠTVA** izvršen je u iznosu od 33.326,68 eura ili 98,02% od plana za 2024. godinu, a odnosi se na tekuće donacije u novcu različitim sportskim klubovima kulturnim organizacijama, braniteljskim udrugama i ostalima.

**GLAVA GRADSKO VIJEĆE**

**PROGRAM 1000 Javna uprava i administracija** za aktivnostiGradskog vijeća Grada Karlovca u izvještajnom razdobljuizvršeni su rashodi u iznosu od 149.036,83 eura ili 97,67% od plana. Osnovni cilj programa je povećanje ažurnosti u obavljanju poslova i zadaća iz djelokruga rada Gradskog vijeća i njihovih radnih tijela, izvještavanje javnosti o radu Gradskog vijeća preko sredstava javnog priopćavanja, osiguravanje vijećnicima pravo na pristup informacijama, organiziranje protokolarnih prijema te potpora djelovanju političkih stranaka i nacionalnih manjina u cilju razvoja društvenih odnosa. Program se odnosi na:

**Aktivnost A100011 Materijalni rashodi Gradskog vijeća** utrošeno je 76.978,23 eura ili 96,71% godišnjeg plana, od čega je za usluge prijenosa sjednica Gradskog vijeća utrošeno 9.761,18 eura, za naknade članovima radnih tijela Gradskog vijeća 16.969,91 eura, za naknade članovima Gradskog vijeća 30.475,08 eura i za troškove reprezentacije 19.772,06 eura.

**Aktivnost A100012 Nagrade Grada Karlovca** izvršeni su rashodi u iznosu od 13.402,75 eura ili 99,28% od plana, a odnose se na dodjelu nagrada i plaketa zaslužnim građanima i organizacijama grada Karlovca.

**Aktivnost A100013 Financiranje političkih stranaka** utrošeno je 39.233,60 eura ili 98,08% od plana, a doznačeni su političkim strankama zastupljenim u Gradskom vijeću Grada Karlovca.

**Aktivnost A100014 Financiranje izbora** izvršeni su rashodi u iznosu od 422,25 eura za parlamentarne izbore ili 84,45% od plana, a sredstva su planirana iz državnog proračuna.

**Aktivnost A100015 Financiranje rada nacionalnih manjina** izvršena je u iznosu od 19.000 eura ili 100% od planiranog iznosa. Radi se o srpskoj, bošnjačkoj, slovenskoj i albanskoj nacionalnoj manjini, koje su dužne izvještajima pravdati utrošak dobivenih sredstava, na bazi donesenog financijskog plana za tekuću godinu.

**GLAVA JAVNA VATROGASNA POSTROJBA** u izvještajnom razdoblju 2024. godine izvršeni rashodi za poslovanje Javne vatrogasne postrojbe iznose 2.554.667,21 eura ili 96,70% od godišnjeg plana, a provode se kroz sljedeći program:

**PROGRAM 2001 Vatrogastvo** čiji se cilj odnosi se na organiziranje i provođenje preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom.

**Aktivnost A200102 Materijalni i financijski rashodi poslovanja Javne vatrogasne postrojbe** izvršeni su u iznosu od 356.133,99 eura ili 89,43% od plana i odnose se na naknade troškova zaposlenima u iznosu od 71.577,55 eura, rashode za materijal i energiju u iznosu od 154.245,50 eura, rashode za usluge u iznosu 107.365,21 eura, ostale nespomenute rashode poslovanja 21.016,35 eura, ostale financijske rashode 3,31 eura te ostale naknade zaposlenima – školarine u iznosu od 1.919,41 eura.

**Aktivnost A200103 Rashodi za zaposlene u Javnoj vatrogasnoj postrojbi** ostvarenisu u iznosu od 2.084.941,73 eura pri čemu se na bruto plaću odnosi 1.570.120,09 eura, na doprinose na plaće se odnosi 355.284,92 eura i na ostale rashode za zaposlene 159.536,72 eura.

**Aktivnost A200104 Uslužna djelatnost Javne vatrogasne postrojbe** izvršena je u iznosu od 4.761,62 eura, a odnosi se na rashode za usluge u iznosu od 3.185,40 eura te rashode za materijal i energiju u iznosu od 1.576,22 eura.

**Kapitalni projekt K200101 Oprema, uređaji i ostala ulaganja u imovinu Javne vatrogasne postrojbe** izvršen je u iznosu od 108.829,87 eura, a sredstva su najvećim dijelom utrošena na nabavu opreme za protupožarnu zaštitu i videonadzor u iznosu od 70.039,67 eura kao i na prijevozna sredstva u iznosu od 22.486,81 eura.

**RAZDJEL 002 UPRAVNI ODJEL ZA PRORAČUN I FINANCIJE**

Za ostvarenje programa Upravnog odjela za proračun i financije utrošeno je ukupno 6.617.559,62 eura ili 98,03% od plana, a izvršeni rashodi odnose se na sljedeće programe:

1. Program 1000 Javna uprava i administracija
2. Program 7000 Upravljanje imovinom

**Izvršenje rashoda po programima, aktivnostima i projektima u 2024. godini u odnosu na plan Upravnog odjela za proračun i financije**



**PROGRAM 1000 Javna uprava i administracija obuhvaća aktivnosti vezane uz izvršenje obveza za zaposlene, materijalne i financijske rashode za sve upravne odjele. Redovna djelatnost vezana je uz rad Gradske uprave. Program obuhvaća aktivnosti vezane uz izvršenje fakturiranja, evidencije i naplate naknade za uređenje voda od poslovnih subjekata i kućanstava, a sve za Hrvatske vode. Obuhvaća i aktivnosti vezane uz stjecanje udjela u kapitalu trgovačkih društava, te otplate kamata i kredita na primljene kredite. C**ilj programa je osigurati redovno poslovanje zajedničkih tijela Gradske uprave, financirati sve rashode u okviru planiranih proračunskih iznosa, na načelu ekonomičnosti, u skladu s propisima i internim aktima, koji uređuju način korištenja proračunskih sredstava, voditi računa o ažurnosti računovodstveno-financijskih dokumenata, uz redovno podmirenje nastalih obveza, osigurati dostupnost svih informacija i izvješća upravnim odjelima Gradske uprave, Gradskom vijeću i gradonačelniku, kao i svim njihovim odborima i radnim tijelima. Program je izvršen u iznosu od 6.117.559,62 eura ili 97,88% planiranog iznosa, a odnosi se na

**Aktivnost A100001 Materijalani i financijski rashodi poslovanja** izvršena je u iznosu od 178.635,30 eura ili 97,79% od planiranog iznosa, pri čemu se najveći dio odnosi na rashode za naknade za prijevoz zaposlenika gradske uprave koji su izvršeni u iznosu 86.847,08 eura. Financijski rashodi ostvareni su u iznosu od 60.968,06 eura, od čega se najveći dio tih rashoda odnosi na bankarske usluge i usluge platnog prometa 60.728,78 eura te zatezne kamate u iznosu od 239,28 eura. Ostali nespomenuti rashodi poslovanja odnose se na povrat za više uplaćene prihode u proračun u iznosu od 15.421,65 eura, na povrat za više uplaćene prihode u državni proračun u iznosu od 3.153,50 eura, na povrat preplaćene komunalne naknade poreznim obveznicima 5.876,67 eura i na povrat sredstava za projekt Školski obrok za svako dijete 2.063,67 eura dok se na trošak usluga certificiranja koje plaćamo Fini odnosi 4.304,67 eura.

**Aktivnost A100002 Rashodi za zaposlene u gradskoj upravi** izvršeni su u iznosu od 4.077.198,74 eura ili 99,18% od godišnjeg plana, a odnose se na isplatu plaća zaposlenika Gradske uprave u iznosu od 3.060.334,81 (uključene plaće u naravi), doprinosi na plaće izvršeni su u iznosu od 486.351,23 eura, dok su ostali rashodi za zaposlene (otpremnine, božićnica, regres, topli obrok, jubilarne nagrade, dar za djecu) ostvareni u iznosu od 530.512,70 eura.

 **Aktivnost A100003 Financiranje usluga naplate** izvršeni su rashodi u iznosu od 592.858,80 eura ili 97,64% od plana, a odnose se na naknade koje se isplaćuju na temelju ugovora trgovačkom društvu Inkasator d.o.o. i Županijskoj upravi za ceste. Rashodi za usluge naplate komunalne naknade od kućanstava, koje vrši tvrtka Inkasator d.o.o., izvršeni su u iznosu od 104.408,77 eura, usluge naplate prihoda od prodaje stanova na obročno plaćanje u iznosu od 6.398,77 eura, za usluge upravljanja poslovnim prostorima, (usluge se plaćaju Inkasatoru) 16.294,86 eura i za usluge naplate prihoda ŽUC-u 12.147,17 eura. Poreznoj upravi pripada naknada u iznosu od 1% od ukupno naplaćenih prihoda za troškove obavljanja poslova utvrđivanja, evidentiranja, naplate, nadzora i ovrhe poreza na dohodak, a u izvještajnom razdoblju ostvaren je u iznosu od 305.503,49 eura. Poreznoj upravi pripada i naknada za naplatu gradskih poreza koja je u izvještajnom razdoblju ostvarena u iznosu od 17.658,56 eura dok se na troškove ovrha i sudskih postupaka koje nadoknađujemo u visini stvarnih troškova tvrtki Inkasator odnosi 2.022,99 eura. Također, troškovi razreza i naplate naknade za uređenje voda za kućanstva izvršeni su u iznosu od 128.424,19 eura.

**Aktivnost A100004 Pomoći općini Draganić i Krnjak po sukcesiji** izvršeni su rashodi u iznosu od 3.794,27 eura ili 92,54% od plana, od čega su kapitalne pomoći općini Krnjak ostvarene u iznosu od 1.838,46 eura, a općini Draganić u iznosu od 1.955,81 eura, temeljem Odluke o sukcesiji arbitražne komisije Vlade RH iz 1997. godine, vezano za rješavanje imovinskih sporova između općina, gradova i županija.

**Aktivnost A100005 Rashodi po sudskim presudama** ostvareni rashodi u izvještajnom periodu iznose 2.520,33 eura, a odnose se na isplate vjerovnicima po osnovi stečene ošasne imovine.

**Aktivnost A100008 Otplate kamata po kreditima** iznose 121.365,20 eura ili 95,33% od planiranog iznosa za 2024. godinu.

**Aktivnost A100009 Proračunska pričuva** u izvještajnom razdoblju 2024. godine nije ostvarena, a planirana je u iznosu od 50.000 eura.

**Tekući projekt T100001 Otplate glavnice kredita** izvršeni su rashodi u iznosu od 1.141.186,98 eura ili 100% od planiranog iznosa za 2024. godinu, a izdaci se odnose na otplatu glavnice kredita odobrenih od strane poslovnih banaka i Hrvatske banke za obnovu i razvitak Zagreb.

**PROGRAM 7000 Upravljanje imovinom** izvršeni rashodi u ukupnom iznosu od 500.000 eura odnose se na **Kapitalni projekt K700001 Stjecanje udjela u temeljnom kapitalu trgovačkih društava**, a odnosi se na dokapitalizaciju trgovačkog društva Gradska toplana.

**RAZDJEL 003 UPRAVNI ODJEL ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA**

U izvještajnom razdoblju 2024. godine utrošeno je 220.648,86 eura ili 61,37% od plana za 2024. godinu, a sredstva se provode kroz Program 4000 Prostorno planska dokumentacija i odnose se na sljedeće:

**Izvršenje rashoda po programima, aktivnostima i projektima u 2024. godini u odnosu na plan - RAZDJEL 003**



**Kapitalni projekt K400001 Izrada prostorno planske dokumentacije i urbanističkih planova** utrošeno je 33.595,46 eura ili 93,32% od plana, a sredstva se odnose na izradu urbanističkih planova i ostale potrebne dokumentacije u svrhu prostornog uređenja.

**Tekući projekt T40002 Urbanističko – arhitektonski natječaji** realiziran je u iznosu od 187.053,40 eura ili 89,69% od planiranog iznosa izvještajnog razdoblja, a odnosi se na rashode za pripremu i organizaciju provedbe urbanističko arhitektonskih natječaja.

**RAZDJEL 004 UPRAVNI ODJEL ZA GRADNJU I ZAŠTITU OKOLIŠA**

Ukupno izvršeni rashodi za programe ovog upravnog odjela u izvještajnom razdoblju 2024. godine iznose 13.542.942,39 eura ili 75,42% od godišnjeg plana, a odnose se na sljedeće programe:

1. Program 3001 Građenje komunalne infrastrukture
2. Program 4000 Prostorno planska dokumentacija
3. Program 4001 Zaštita i očuvanje kulturne baštine
4. Program 4002 Zaštita okoliša i gospodarenje otpadom
5. Program 4003 Energetska učinkovitost
6. Program 6000 Predškolski odgoj i obrazovanje
7. Program 6001 Osnovnoškolsko obrazovanje
8. Program 6003 Razvoj sporta i rekreacije
9. Program 7000 Upravljanje imovinom

**Izvršenje rashoda po programima, aktivnostima i projektima u 2024. godini u odnosu na plan Upravnog odjela za gradnju i zaštitu okoliša**













**PROGRAM 3001 Građenje komunalne infrastrukture** u izvještajnom razdoblju ostvareni rashodi iznose 6.008.355,18 ili 81,28% od godišnjeg plana. Ovim programom obuhvaćena je izgradnja i rekonstrukcija objekata i uređaja komunalne infrastrukture na području Grada, a program se temelji na prostorno razvojnim planovima Grada, potrebi Grada kao cjeline odnosno njegovih pojedinih dijelova, gospodarskim mogućnostima i raspoloživim financijskim sredstvima. Cilj programa je uređenje i razvoj grada, odnosno poboljšanje životnih uvjeta stanovanja za građane grada Karlovca.

Radi se o sljedećim kapitalnim projektima:

* Karlovac II Mala Švarča
* Karlovac II Jamadolska
* Karlovac II Baščinska
* Karlovac II Triglavska
* Karlovac II Donja Švarča
* Karlovac II Drežnik
* Karlovac II Zvijezda
* Karlovac II - Bohinjska, Skadarska
* Nogostup Žumberačka
* Nogostup Hrnetić
* Nogostup Sajevac
* Parkiralište kod izvorišta Gornje Mekušje
* Vrbanićev perivoj
* Park Grabrik
* Izgradnja igrališta Cerovac
* Obilaznica Zvijezda
* Rekonstrukcija ulice Donja Švarča
* Prometnica Poslovna zona Selce
* Klizište Rečica
* Okoliš Marmontova aleja
* Oborinska odvodnja Ljubljanska
* Pristupna prometnica ulica Mostanje
* Uređenje Kurelčeve ulice
* Uređenje trga bana Josipa Jelačića
* Most Banija
* Parkiralište groblja Šišljavić
* Izgradnja igrališta Donje Pokupje
* Klizište Zadobarje

Utrošena sredstva se odnose najvećim dijelom na projekt Karlovac II Zvijezda u iznosu od 1.862.857,54 eura, Karlovac II Mala Švarča u iznosu od 1.159.102,79 eura, Karlovac II Drežnik u iznosu od 481.165,16 eura, Karlovac II Donja Švarča u iznosu od 423.768,77 eura, Karlovca II Baščinska u iznosu od 389.542,53 eura, projekt Mosta Rakovac u iznosu od 360.385,28 eura, zatim na izgradnju Nogostupa Žumberačka u iznosu od 322.174,22 eura i na Klizište Zadobarje u iznosu od 249.975,99 eura.

**PROGRAM 4000 Prostorno planska dokumentacija** izvršen je u iznosu od 34.411,49 eura ili 77,72% od godišnjeg plana. Ovim programom obuhvaćena je izrada dokumentacije za ishođenje rješenja o izvedenom stanju radi ozakonjenja nezakonito izgrađenih/rekonstruiranih zgrada u vlasništvu Grada Karlovca, izrada projektne dokumentacije za gradnju/rekonstrukciju građevina, objekata i uređaja javne namjene u vlasništvu Grada te osiguranje sredstava za plaćanje potrebnih suglasnosti, javnih davanja i sl. u cilju ishođenja potrebnih akata za planirane zahvate u prostoru.

**Aktivnost A400001 Legalizacija objekata** izvršena je u iznosu od 2.275 eura.

**Tekući projekt T400001 Izrada projektne dokumentacije** ostvareni su rashodi u iznosu od 32.136,49 eura, a odnose se na izradu projektne dokumetaciju u iznosu od 26.037,50 eura te na izdatke za plaćanje vodnog doprinosa, elektro-energetske suglasnosti i slično na što je utrošen iznos od 6.098,99 eura.

**PROGRAM 4001 Zaštita i očuvanje kulturne baštine** izvršen je u iznosu od 1.420.446,78 eura ili 78,70% od planiranog za 2024. godinu. Program obuhvaća radove na konstruktivnoj obnovi zgrada oštećenih u potresu u prosincu 2020. godine, kao i provedbu javnog poziva za sufinanciranje radova vlasnicima objekata koji imaju svojstvo zaštićenog kulturnog dobra ili se nalaze unutar kulturno-povijesne urbanističke cjeline na području Grada Karlovca. Radi se o sljedećim kapitalnim projektima:

* Mjere zaštite zgrade Hrvatskog doma utrošeno 291.166,18 eura
* Mjere zaštite zgrade gradske uprave na trgu bana J.Jelačića rashodi izvršeno 578.279,65 eura
* Mjere zaštite zgrade Gradskog muzeja utrošeno 313.580,31 eura
* Mjere zaštite kuće na adresi Gornja Gaza 3 izvršeno 156.519,85 eura
* Obnova i očuvanje objekata kulturne baštine rashodi u iznosu od 80.900,79 eura odnose se na kapitalne donacije građanima za obnovu objekata u zaštićenoj kulturno povijesnoj cjelini, te manji dio za troškove izrade projektne dokumentacije za obnovu spomenika Glorijeta na Vojnom groblju

**PROGRAM 4002 Zaštita okoliša i gospodarenje otpadom** izvršen je u iznosu od 1.169.047,47 eura ili 94,83% od planiranog iznosa za izvještajno razdoblje. Sve aktivnosti i projekti navedeni u Programu utječu na poboljšanje uvjeta života i zdravlja stanovnika Karlovca budući da su od izravnog značaja za zaštitu okoliša i prirode, ublažavanje klimatskih promjena, zaštitu kakvoće voda, zaštitu zdravlja, provođenje koncepta održivog gospodarenja otpadom, kao i smanjenje svjetlosnog onečišćenja. Radi se o sljedećim aktivnostima:

**Aktivnost A400201 Usluge za zaštitu okoliša** izvršene su u iznosu od 184.445,09 eura ili 98,39% od plana, a odnose se na ispitivanje kvalitete zraka, izdatke za dezinsekciju, praćenje koncentracije peludi u zraku koje izvršava Zavod za javno zdravstvo Karlovačke županije temeljem sklopljenih ugovora. Ostali nespomenuti rashodi poslovanja ostvareni u iznosu od 124.830,62 eura (plaćanje naknade Fondu za zaštitu okoliša i energetsku učinkovitost za smanjenje količine miješanog otpada) dok su rashodi za usluge ostvareni u iznosu od 56.985,34 eura. Na tekuće donacije Javnoj ustanovi Natura Viva doznačeno je 2.629,13 eura.

**Kapitalni projekt K400201 Sanacija odlagališta Ilovac** ostvareni su rashodi u iznosu od 447.545,55 eura ili 99,93% od godišnjeg plana, a odnose se najvećim dijelom na troškove radova na izgradnji kazete na odlagalištu Ilovac, a 60% troškova projekta sufinancira FZOEU.

**Tekući projekt T400201 Centar za gospodarenje otpadom** tijekom izvještajnog razdoblja ostvareno je 406.168,64 eura ili 87,36% od planiranog iznosa. Temeljem Sporazuma o zajedničkom gospodarenju otpadom na području Karlovačke županije i Društvenog ugovora trgovačkog društva Centar za gospodarenje otpadom KODOS d.o.o. Grad je obvezan platiti troškove redovnog poslovanja sukladno udjelu u nominalnom poslovnom udjelu, te sudjelovati u troškovima građenja Centra.

**Tekući projekt T400202 Program zaštite okoliša i gospodarenja otpadom** ostvaren je u iznosu od 9.507,79 eura ili 100% od plana, a odnosi se na troškove izrade programa.

**Tekući projekt T400203 Prilagodba klimatskim promjenama** izvršen je u iznosu od 95.074,15 eura odnosno 99,28% od ukupno planiranog iznos za 2024. godinu. Za ovaj projekt se Grad kandidirao za sredstva FZOEU koji pokriva 80% troškova, a provedbom ovog projekta izvršena je sadnja stabala.

**Tekući projekt T400204 Polupodzemni spremnici** ostvareni su rashodi u iznosu od 26.306,25 eura ili 96,32% od plana, a odnose se na nabavu spremnika za što su sredstva sufinancirana od strane Fonda za zaštitu okoliša i energetsku učinkovitost.

**PROGRAM 4003 Energetska učinkovitost** ostvaren je u izvještajnom razdoblju u iznosu od 193.521,40 eura ili 98,71% od planiranog iznosa, a rashodi se u cijelosti odnose na **Kapitalni projekt K400304 Energetska obnova zgrade JVP** odnosno energetsku obnovu zgrade Javne vatrogasne postojbe, a djelomično je sufinanciran sredstvima Fonda za zaštitu okoliša i energetsku učinkovitost.

**PROGRAM 6000 Predškolski odgoj i obrazovanje** u okviru Upravnog odjela za gradnju i zaštitu okoliša izvršen je u 2024. godini u iznosu od 1.918.229,15 eura ili 73,15% od planiranog iznosa, a obuhvaća dva važna kapitalna projekta:

**Kapitalni projekt K600001 Izgradnja dječjeg vrtića Luščić** koji je u izvještajnom razdoblju izvršen u iznosu od 1.028.267,82 eura ili 60,23% od plana za 2024. godinu, a rashodi se odnose na projektnu dokumentaciju u iznosu od 7.266,58 eura i na trošak izgradnje objekta u iznosu od 1.021.001,24 eura.

**Kapitalni projekt K600002 Izgradnja dječjeg vrtića Rečica** ostvaren je u iznosu od 889.961,33 eura ili 100% od planiranog iznosa što se najvećim dijelom odnosi na izgradnju samog objekta u iznosu od 796.149,20 eura koji je započeo s radom početkom pedagoške godine kao i na njegovo opremanje u iznosu od 93.812,13 eura.

**PROGRAM 6001 Osnovnoškolsko obrazovanje** izvršen je u iznosu od 727.326,44 eura ili 36,49% planiranog iznosa, a obuhvaća sljedeće kapitalne projekte:

**Kapitalni projekt K600103 Izgradnja OŠ Luščić** koji je izvršen u iznosu od 363.335,36 eura, a odnosi se najvećim dijelom na trošak uklanjanja postojećih objekata u iznosu od 320.835,36 eura i na trošak projektne dokumentacije u iznosu od 42.500 eura.

 **Kapitalni projekt K600104 Obnova zgrade iz područje obrazovanja oštećene u seriji potresa – OŠ Dragojle Jarnević** koji je izvršen u iznosu od 363.991,08 eura, a rashodi se odnose na troškove projektne dokumentacije za cjelovitu obnovu objekta u iznosu od 1.875 eura te na trošak dodatnih ulaganja na objektu u iznosu od 362.116,08 eura.

**PROGRAM 6003 Razvoj sporta i rekreacije** kroz ovaj Upravni odjel izvršen je u iznosu od 2.070.338,54 eura ili 77,54% planiranog iznosa. Unutar Programa osiguravaju se potrebna financijska sredstva za izradu projektne dokumentacije, rekonstrukciju postojećih te izgradnju novih sportskih objekata, a što značajno (uz ispunjenje ostalih preduvjeta - školovanje i usavršavanje stručnog kadra, provedbom projekata u području sporta, poticanjem rada sportskih udruga i klubova i dr.,) pridonosi unapređenju javnih potreba u sportu. Planiranim projektima kroz unapređenje sportske/sportsko-rekreacijske infrastrukture stvaraju se potrebni materijalni uvjeti radi poticanja, promicanja i razvoja sporta i sportske kulture. Program se sastoji od sljedećih kapitalnih projekata:

**Kapitalni projekt K600302 Izgradnja sportsko - rekreacijskog centra Mostanje** izvršen je u iznosu od 923.870, 89 eura ili 71,07% od plana.

**Kapitalni projekt K600305 Izgradnja nogometnog igrališta Turanj** izvršen je u iznosu od 655.556,60 eura ili 79,95% od plana.

**Kapitalni projekt K600307 Dodatna ulaganja u ostale sportske objekte** izvršen je u iznosu od 490.911,05 eura ili 89,26% od plana, a odnosi se na radove na Teniskom centru.

Rashodi navedenih projekta odnose se na troškove izgradnje za spomenute objekte.

**PROGRAM 7000 UPRAVLJANJE IMOVINOM**  u izvještajnom razdoblju izvršen je u iznosu od 1.265,94 eura ili 100% plana za 2024. godinu, a odnosi se na **Kapitalni projekt K700005 Vatrogasni dom Velika Jelsa** koji je realiziran u iznosu od 1.265,94 eura, a rashodi se odnose na projektnu dokumentaciju.

**RAZDJEL 005 UPRAVNI ODJEL ZA KOMUNALNO GOSPODARSTVO, PROMET I MJESNU SAMOUPRAVU**

Ukupno izvršeni rashodi za programe ovog upravnog odjela u 2024. godini iznose 11.121.887,87 eura ili 88,99% od plana za 2024. godinu, a odnose se na sljedeće programe:

1. Program 1001 Smart city koncept
2. Program 2000 Civilna zaštita i spašavanje
3. Program 2002 Mjesna samouprava
4. Program 3000 Održavanje komunalne infrastrukture
5. Program 3001 Građenje komunalne infrastrukture
6. Program 3002 Razvoj i sigurnost prometa
7. Program 3003 Skrb o životinjama
8. Program 4000 Prostorno planska dokumentacija
9. Program 4002 Zaštita okoliša i gospodarenje otpadom
10. Program 6000 Predškolski odgoj i obrazovanje
11. Program 6004 Promicanje kulture
12. Program 7000 Upravljanje imovinom

**Izvršenje rashoda po programima, aktivnostima i projektima u 2024. godini u odnosu na plan Upravnog odjela za komunalno gospodarstvo, promet i mjesnu samoupravu**























**PROGRAM 1001 Smart city koncept** izvršen je u iznosu od 39.887,50 eura ili 99,72% plana za izvještajno razdoblje, a cilj mu je osiguranje funkcionalnosti komunalne infrastrukture. Sastoji se od **Tekućeg projekta T100101 WEB aplikacija - programsko rješenje katastra vodova** koji je realiziran u prethodno spomenutom iznosu, a odnosi se na rashode za izradu i implementaciju web aplikacije – programsko rješenje katastra vodova.

**PROGRAM 2000 Civilna zaštita i spašavanje** unutar ovog Upravnog odjela izvršen je u iznosu od 156.739,04 eura. Sredstva iz ovog programa namijenjena su plaćanju najma skela postavljenih na objekte oštećene potresom, te sanacije objekata oštećenih u potresu u smislu dodatnih ulaganja u iste radi osiguranja kvalitetnijeg života i sigurnosti građana. Odnosi se na sljedeće aktivnosti koje su financirane sredstvima dobivenim posredstvom Karlovačke županije za sanaciju šteta uzrokovanih posljedicama potresa

**Aktivnost** **A200001 Hitne mjere za ublažavanje posljedica šteta od potresa** čiji su rashodi izvršeni u iznosu od 23.167 eura ili 87,75% od planiranog iznosa.

**Aktivnost A200002 Sanacija šteta od potresa** izvršena je u iznosu od 133.572,04 eura ili 86,88% od plana za 2024. godinu.

**PROGRAM 3000 Održavanje komunalne infrastrukture** izvršen je u iznosu od 7.307.290,59 eura ili 100,91% od plana i najvećim dijelom se odnosi na radove koji se izvode tijekom cijele godine. Programom su predviđena sredstva za redovno i izvanredno održavanje nerazvrstanih cesta na području Grada, održavanje zelenih površina i groblja, javne rasvjete (pokrivanje troškova energije kao i održavanje iste), održavanje sustava oborinske odvodnje, održavanje čistoće javnih površina, održavanje dječjih igrališta i sportskih terena, uređenje Grada za blagdane, potrebe komunalnog redarstva te ostale intervencije u Gradu, a cilj programa je zadovoljavanje zajedničkih komunalnih potreba građana kroz redovno održavanje za osiguranje kvalitetnog življenja građana. Realizacija ovog programa odvijala se u izvještajnom razdoblju kroz sljedeće aktivnosti i projekte:

**Aktivnost A300001 Održavanje nerazvrstanih cesta** izvršeni su ukupni rashodi u iznosu 3.328.591,13 eura ili 108,49% od plana pri čemu se na usluge tekućeg i investicijskog održavanja nerazvrstanih cesta (zimska služba, asfaltiranje, makadam) odnosi 2.819.045,38 eura, na troškove postavljanja signalizacije na cestama odnosi se 352.498,51 eura, na troškove održavanja nerazvrstanih cesta oštećenih uslijed poplava 144.816 eura dok su troškovi naknade za uređenje voda za nerazvrstane ceste izvršeni u iznosu od 12.231,24 eura.

**Aktivnost A300002 Održavanje zelenih površina** u izvještajnom razdoblju utrošeno je 1.873.249,99 eura ili 100% u odnosu na plan za usluge tekućeg i investicijskog održavanja zelenih površina te uređenje neuređenih zelenih površina grada. Izvedeni su razni hortikulturni radovi u iznosu od 1.750.234,86 eura (košnja, orezivanje, čišćenje, održavanje i obnova zelenih površina, radovi na održavanju javnih fontana, održavanje ograda, klupa i slično dok se na nabavu sadnog materijala odnosi 76.999,30 eura, a na trošak uređenja neuređenih zelenih površina u gradu 46.015,83 eura.

**Aktivnost A300003 Javna rasvjeta** – **energija i održavanje** utrošeno je ukupno 664.997,79 eura ili 99,42% od plana. Za potrošnju energije za javnu rasvjetu utrošeno je 586.187,17 eura, dok se na usluge tekućeg i investicijskog održavanja javne rasvjete odnosi 78.810,62 eura.

**Aktivnost A300004 Održavanje sustava oborinske odvodnje** ukupno je utrošeno 818.805,24 eura ili 92,34% od godišnjeg plana od čega se na usluge održavanja javne i oborinske odvodnje odnosi 515.489,24 eura, a na troškove električne energije za crpne stanice 23.316 eura. Kapitalna pomoć trgovačkom društvu Vodovod i kanalizacija dana je u iznosu od 280.000 eura, a odnosi se na troškove oborinske odvodnje Gornje Mekušje.

**Aktivnost A300005 Čišćenje javnih površina** utrošeno je 424.930,10 eura ili 99,98% od plana. Planirana sredstva se odnose na komunalne usluge čišćenja javnih i drugih prometnih površina.

**Aktivnost A300006 Uređenje grada povodom božićnih i novogodišnjih blagdana** utrošeno je 93.650,13 eura ili 99,34% od godišnjeg plana, a odnosi se na rashode za usluge kićenja grada u vrijeme blagdana za što je utrošeno 55.995 eura dok se na nabavu božićnih ukrasa, jelki i nakita odnosi 37.655,13 eura.

**Aktivnost A300007 Održavanje dječjih igrališta i sportskih terena** ostvareni su rashodi u iznosu od 75.232,33 eura ili 39,38% od plana, a odnose se na troškove dodatnih ulaganja na dječjim igralištima i terenima u iznosu od 46.056,25 eura, na održavanje dječjih igrališta i sportskih terena u iznosu od 24.582,20 eura dok su troškovi opremanja dječjih igrališta ostvareni u iznosu od 218,88 eura, a projektna dokumentacija u iznosu od 4.375 eura.

**Aktivnost A300008 Ostale intervencije u gradu** ostvarene su u iznosu od 27.833,88 eura i odnose se na rashode za usluge u iznosu od 17.833,88 eura dok je Šumarsko drvodjeljskoj školi doznačeno 10.000 eura za redovito održavanje Arboretuma.

**PROGRAM 3001 Građenje komunalne infrastrukture** unutar ovog Upravnog odjela izvršen je u iznosu 978.731,17 eura ili 68,22% od plana za 2024. godinu. Utrošena sredstva se odnose na asfaltiranje makadam prometnica nakon radova na aglomeraciji, kao i asfaltiranje makadam prometnica po prioritetima mjesnih odbora i to sljedećih makadam prometnica:

* Asfaltiranje makadam prometnice Turanj
* Asfaltiranje makadam prometnice Švarča
* Asfaltiranje makadam prometnice Jamadol
* Asfaltiranje makadam prometnice Hrnetić
* Asfaltiranje makadam prometnice Donje Mekušje 008
* Asfaltiranje makadam prometnice Brezova Glava 001
* Asfaltiranje makadam prometnice Tušilović 003
* Asfaltiranje makadam prometnice Fanjki
* Asfaltiranje makadam prometnice Metuljska Draga 002
* Asfaltiranje makadam prometnice Priselci Donji II
* Asfaltiranje prometnice Metuljska Draga 001
* Asfaltiranje prometnice Gornja Trebinja 001
* Asfaltiranje prometnice Jelaši 006
* Asfaltiranje prometnice Tušilović 021
* Asfaltiranje prometnice Cerovac Vukmanićki 023
* Asfaltiranje prometnice Stative 002
* Asfaltiranje prometnice Luka Pokupska 011
* Asfaltiranje prometnice Vučjak 005
* Asfaltiranje prometnice Zagrad 002
* Asfaltiranje prometnice Ribari 004

**PROGRAM 3002 Razvoj i sigurnost prometa** ostvaren je u izvještajnom razdoblju u iznosu od 1.428.607,06 eura ili 79,57% od plana za 2024. godinu. Programom su predviđena sredstva za subvencioniranje javnog gradskog prijevoza, nabavu i održavanje urbane opreme te opremanje i plaćanje rada pripadnika prometne jedinice mladeži.

**Aktivnost A300201 Javni gradski prijevoz** izvršena je u iznosu od 1.355.606,24 eura ili 91,60% od planiranog iznosa, a odnosi se na subvenciju javnog gradskog prijevoza Autotransportu d.o.o. za održavanja nerentabilnih linija.

**Aktivnost A300202 Urbana oprema** izvršeni izdaci iznose 51.349,51 eura ili 89,77% od plana, a odnose se na nabavu urbane opreme u iznosu 21.894,50 eura, na trošak sitnog inventara 2.736,63 eura dok su izdaci za tekuće i investicijsko održavanje urbane opreme ostvareni u iznosu od 11.868,38 eura, a rashodi za nabavu nadstrešnica 14.850 eura.

**Aktivnost A300203 Prometna jedinica mladeži** izvršeni su rashodi u iznosu od 9.688,76 eura ili 99,95% plana, a odnose se na usluge studentskog i učeničkog servisa u iznosu od 8.832,88 eura i na troškove nabave opreme i odora u iznosu od 855,88 eura.

**Kapitalni projekt K300202 Horizon iDriving** (Digitalna prometna infrastruktura) ostvaren je u iznosu od 11.962,55 eura ili 4,82% od plana za 2024. Troškovi projekta se odnose na naknadu troškova zaposlenima na projektu u iznosu od 3.350,05 eura dok se na nabavu opreme odnosi 8.612,50 eura.

**PROGRAM 3003 Skrb o životinjama** su obuhvaćene mjere uklanjanja životinjskih lešina i nusproizvoda životinjskog podrijetla, a rashodi su izvršeni u iznosu 18.069 eura ili 73,27% godišnjeg plana, a unutar ovog Upravnog odjela odnose se na usluge higijeničarske službe.

**PROGRAM 4000 Prostorno planska dokumentacija** u okviru ovog upravnog odjela provodi se kroz **Tekući projekt T400001 Izrada projektne dokumentacija**. Sredstva u ovoj aktivnosti osigurana su za izradu projektne dokumentacije za održavanje i građenje komunalne infrastrukture, pripremu dokumentacije za upis cesta, te izradu studija i elaborata. Ukupno je u 2024. godini realirano za navedenu aktivnost 128.874,78 eura, a najvećim dijelom rashodi se odnose na troškove izrade projektne dokumentacije u iznosu od 50.312,50 eura dok se na rashode za usluge odnosi 62.762,28 eura, a na upis cesta 15.800 eura.

**PROGRAM 4002 Zaštita okoliša i gospodarenje otpadom** u izvještajnom razdoblju ostvareni su rashodi u iznosu od 33.107,89 eura ili 41,48% od plana za 2024. godinu, a odnose se najvećim dijelom na različite komunalne usluge koje se provode u sklopu **Aktivnosti A400202 Sanacija divljih odlagališta**.

Troškovi **Aktivnosti A400203 Redarstvo** u izvještajnom razdoblju ostvareni su rashodi u iznosu od 7.679,43 eura ili 38,40% od plana, a odnose se na rashode za različite usluge budući da su unutar ove aktivnosti objedinjeni rashodi za komunalno, prometno i poljoprivredno redarstvo.

**PROGRAM 6000 Predškolski odgoj i obrazovanje** odnosi se na provedbu projekata održavanja i dodatnih ulaganja na vrtićkim objektima korištenjem vlastitih i nacionalnih izvora prihoda. Ovaj program provodi se kroz dva kapitalna projekta:

**Kapitalni projekt K600003 Rekonstrukcija dječjeg vrtića Banij**a za što je utrošeno 124.814,30 eura, a kroz projekt su se u 2024. godini izvodili građevinski radovi na vanjskom igralištu.

 **Kapitalni projekt K600006 Zajedno u igri, zajedno u suradnji** planirana su sredstva u iznosu od 22.254 eura koja u izvještajnom razdoblju nisu ostvarena. Projektom će se postaviti novi pješčanici u vrtiću Švarča.

**PROGRAM 6004 Promicanje kulture** u ovom upravnom odjelu provodi se kroz **Kapitalni projekt K600407 Stari Grad Dubovac** za koji je u izvještajnom razdoblju utrošeno ukupno 22.282,93 eura, od čega 3.967,50 eura utrošeno na rashode za usluge, a 18.315,43 eura na dodatna ulaganja na samom objektu Starog grada Dubovca.

**PROGRAM 7000 Upravljanje imovinom** ostvaren je unutar ovog upravnog odjela u iznosu od 640.189,96 eura ili 70,60% od godišnjeg plana, a sredstva se odnose na održavanje i ulaganja u objekte u vlasništvu Grada: poslovne prostore, stanove, objekte javne i društvene namjene. Odnosi se na sljedeće projekte:

 **Kapitalni projekt K700004 Projekt sanacije pothodnika** izvršeni su rashodi u iznosu 37.500 eura za projektnu dokumentaciju.

**Tekući projekt T700001 Upravljanje stambenim fondom** izvršeni rashodi u iznosu od 257.771,58 eura odnose se na rashode za usluge od 98.333,63 eura, te na dodatna ulaganja na stanovima u vlasništvu Grada 159.437,95 eura.

**Tekući projekt T700002 Upravljanje poslovnim prostorima u vlasništvu grada** izvršeni rashodi u iznosu od 173.468,90 eura odnose se najvećim dijelom na dodatna ulaganja na poslovnim prostorima u iznosu od 116.029,70 eura, na održavanje poslovnih prostora, komunalnih objekata i spomenika u iznosu od 51.751,47 eura dok se na dodatna ulaganja na objekte u vlasništvu grada odnosi 2.596,88 eura. Rashodi za dokup energije za poslovne prostore i stanove iznose 3.090,85 eura.

**Tekući projekt T700003 Upravljanje objektima javne namjene** rashodi u iznosu od 171.449,48 eura odnose se na održavanje objekata javne i društvene namjene u iznosu od 45.137,45 eura, a na dodatna ulaganja odnosi se 126.312,03 eura (od toga na Atletski klub Foginovo 124.937,03 eura, a na Konjički klub Karlovac 1.375 eura).

**GLAVA MJESNA SAMOUPRAVA**

**PROGRAM 2002 Mjesna samouprava** izvršen je u iznosu od 243.293,65 eura ili 88,79 % od godišnjeg plana. Osnovni cilj programa je osiguranje kvalitetnijeg života i sigurnosti građana, a realizira se kroz sljedeće aktivnosti:

**Aktivnost A200201 Materijalni i financijski rashodi poslovanja mjesne samouprave** utrošeno je 38.339,44 eura ili 99,61% planiranih sredstava, a rashodi se odnose na zakupnine i najam prostora za rad gradskih četvrti i mjesnih odbora na temelju sklopljenih ugovora u iznosu od 13.057,06 eura, te na rashode za malčiranje poljskih puteva u iznosu od 25.282,38 eura.

 **Aktivnost A200201 Materijalni i financijski rashodi poslovanja mjesne samouprave** raspoređena je na svih 26 mjesnih odbora i 12 gradskih četvrti, a u izvještajnom razdoblju 2024. ostvareni su rashodi u iznosu od 109.551,79 eurakoji se odnose na troškove energenata, komunalija, raličitih usluga i opreme. **Tekući projekt** **T200201 KA kvart** utrošeno je 95.402,42 eura ili 98,46% planiranih sredstava za aktivnosti koje se provode s ciljem podizanja kvalitete življenja građana odnosno poboljšanja i ujednačavanja standarda opremljenosti i društvenog života gradskih četvrti i mjesnih odbora.

**RAZDJEL 006 UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

Ukupno izvršeni izdaci za programe Upravnog odjela za imovinsko pravne poslove i upravljanje imovinom u 2024. godini iznose 831.254,26 eura ili 61,92% od planiranog iznosa, a odnose se na sljedeće programe:

1. Program 3001 Građenje komunalne infrastrukture
2. Program 7000 Upravljanje imovinom

**Izvršenje rashoda po programima, aktivnostima i projektima u 2024. godini u odnosu na plan Upravnog odjela za imovinsko pravne poslove i upravljanje imovinom**



**PROGRAM 3001 Građenje komunalne infrastrukture** ukupno utrošena sredstva unutar ovog upravnog odjela iznose 253.848,55 eura, a troškovi programa se najvećim dijelom odnose na rješavanje imovinsko pravnih odnosa za projekte građenja komunalne infrastrukture. Unutar ovog programa rashodi se realizirani za sljedeće kapitalne projekte:

* Kapitalni projekt K300114 Parkiralište groblja Velika Švarča
* Kapitalni projekt K30016 Groblje Jamadol
* Kapitalni projekt K300118 Park Grabrik
* Kapitalni projekt K300121 Uređenje Kupske ulice
* Kapitalni projekt K300128 Klizište Manjerovići
* Kapitalni projekt K300130 Sanacija kanala Sajevac
* Kapitalni projekt K300134 Obilaznica Zvijezda
* Kapitalni projekt K300135 Rekonstrukcija ulice Donja Švarča
* Kapitalni projekt K300153 Prometnica Poslovna zona Selce
* Kapitalni projekt K300154 Klizište Vukmanić
* Kapitalni projekt K300155 Klizište Rečica
* Kapitalni projekt K300157 Oborinska odvodnja Ljubljanska
* Kapitalni projekt K300158 Pristupna prometnica ulica Mostanje

**PROGRAM 7000 Upravljanje imovinom** izvršen je u iznosu od 577.405,71 eura ili 85,72% od godišnjeg plana. Program se bavi podmirenjem troškova vezanih za imovinu u vlasništvu Grada Karlovca, kupnjom, prodajom i davanjem nekretnina u zakup i najam te na korištenje. Opći ciljevi programa su kontinuirano i svrsishodno upravljanje imovinom u vlasništvu Grada Karlovca, a posebni ciljevi se odnose na podmirenje troškova vezanih za imovinu u vlasništvu Grada Karlovca, plaćanje naknada za zemljište u upravnim postupcima te osiguranje uvjeta za provođenje postupka reambulacije.

**Aktivnost A700001 Materijalni i financijski rashodi upravljanja imovinom** utrošeno je 309.988,93 eura ili 85,26% planiranog iznosa. Sredstva se odnose na trošak energije za gradske stanove i poslovne prostore u iznosu od 70.084,08 eura, komunalne usluge za gradske stanove i poslovne prostore u iznosu 11.838,62 eura, intelektualne usluge procjena nekretnina u iznosu 37.691,02 eura, geodetske usluge 11.942,85 eura, izdaci za zakup zemljišta i objekata iznose 15.798 eura, a ostale nespomenute usluge 894,93 eura. Rashodi za odmaralište Selce su troškovi materijala i energije ostvareni u iznosu od 873,91 eura, dok su rashodi za usluge plaćanja pričuve za poslovne prostore u vlasništvu grada 40.283,21 eura, a za rashode za usluge pričuva za stambene objekte u vlasništvu grada realizirano je 115.241,96 eura dok su rashodi za usluge ostvareni u iznosu od 5.101,47 eura, a rashodi za sufinanciranja sredstava za rad tijela Ureda državne uprave Karlovačke županije za troškove izvlaštenja 238,88 eura.

**Kapitalni projekt K700002 Kupnja stanova** u izvještajnom razdoblju ostvareno je 68.800 eura rashoda ili 62,55% od godišnjeg plana, a ovaj trošak se odnosi na kupnju suvlasničkog dijela stana u Sarajevskoj ulici.

**Kapitalni projekt K700003 Otkup zemljišta** ostvareni su rashodi u iznosu od 198.616,78 eura ili 99,31% godišnjeg plana, a odnose se najvećim dijelom na troškove naknada za zemljište po upravnim postupcima u iznosu od 73.616,78 eura dok se na otkup zemljišta odnosi 125.000 eura.

**RAZDJEL 007 UPRAVNI ODJEL ZA GOSPODARSTVO, RAZVOJ GRADA I EU FONDOVE**

Za ostvarenje programa ovog upravnog odjela utrošeno je ukupno 4.543.163,19 eura ili 80,61% od plana, a izvršeni rashodi odnose se na sljedeće programe:

1. Program 1000 Javna uprava i administracija
2. Program 1001 Smart City koncept
3. Program 3003 Skrb o životinjama
4. Program 4001 Zaštita i očuvanje kulture baštine
5. Program 4002 Zaštita okoliša i gospodarenje otpadom
6. Program 4003 Energetska učinkovitost
7. Program 5000 Jačanje gospodarstva
8. Program 5001 Poljoprivreda i ruralni razvoj
9. Program 5002 Poticanje razvoja turizma
10. Program 6000 Predškolski odgoj i obrazovanje
11. Program 6001Osnovnoškolsko obrazovanje
12. Program 6004 Promicanje kulture

**Izvršenje rashoda po programima, aktivnostima i projektima u 2024. godini u odnosu na plan Upravnog odjela za gospodarstvo, razvoj grada i EU fondove**









**PROGRAM 1000 Javna uprava i administracija** unutar ovog upravnog odjela ostvaren je u iznosu od 600 eura ili svega 12% od godišnjeg plana. **Programom su planirana sredstva za savjetodavnu i tehničku podršku kod pripreme projekata. Opći cilj ovog programa je priprema projekata EU, dok je posebni cilj povećanje broja prijavljenih projekata EU, a odnosi se na aktivnost Aktivnost A100010 Izdaci za pripremu EU projekata koja je realizirana u iznosu od 600 eura za rashode za usluge pripreme europskih projekata.**

**PROGRAM 1001 SMART CITY KONCEPT** realiziran je u iznosu od 626.156,63 eura ili 81,96% planiranog iznosa za izvještajno razdoblje. Opći cilj ovog programa je doprinijeti ostvarenju strateških ciljeva Grada Karlovca kroz pripremu i provođenje razvojnih projekata i ulaganje u suvremenu IT tehnologiju i digitalizaciju, kojom se nastoji postići digitalna povezanost i unaprjeđenje digitalne infrastrukture za internetske usluge, fiksne i mobilne mreže u udaljenim i ruralnim područjima koji zaostaju u smislu digitalne uključenosti, širokopojasni Internet te pametna rješenja. Program se odnosi na sljedeće aktivnosti:

**Aktivnost A100101 ICT poslovi** rashodi su izvršeni u iznosu od 582.226,60 eura ili 84,14% od plana, a odnose se na računalne usluge u iznosu od 203.757,01 eura, usluge interneta 15.601,01 eura, usluge tekućeg i investicijskog održavanja računalne opreme 11.469,25 eura, nabavu računala i računalne opreme u iznosu od 41.980 eura i na troškove ulaganja u računalne programe za što je utrošeno 36.414,92 eura. Troškovi zakupa i najma računalne opreme su iznosili 101.084,25 eura dok je za licence utrošeno 132.434,39 eura, a za intelektualne i osobne usluge 39.485,77 eura.

  **Aktivnost A100102 Implementacija SMART CITY koncepta** ostvarenje rashoda u iznosu od 38.050,42 eura odnosi se na zakupnine i najamnine za LoRaWAN mreže i korištenje MARS aplikacije u iznosu od 17.362,92 eura te za nabavu različite komunikacijske opreme u iznosu od 20.687,50 eura.

 **Kapitalni projekt K100101 Širokopojasni internet** ostvaren je u iznosu od 5.879,61 eura, a odnosi se na usluge ažuriranja postojećeg projekta razvoja širokopojasne infrastrukture grada.

 **PROGRAM 3003 Skrb o životinjama** izvršen je u iznosu od 281.401,35 eura ili 103,46% od planiranog iznosa za izvještajno razdoblje. Programom su obuhvaćene mjere zbrinjavanja napuštenih i nezbrinutih životinja s javnih površina Grada Karlovca u sklonište za životinje (provodi se temeljem sklopljenog ugovora) te mjere sufinanciranja troškova kastracije i sterilizacije pasa i mačaka poznatih vlasnika s područja grada Karlovca u cilju kontrole populacije pasa i mačaka. Program se odnosi na **Aktivnost A300301 Zbrinjavanja napuštenih životinja** koje je ralizirana u 2024. godini u iznosu od 281.401,35 eura pri čemu se na usluge skloništa za napuštene životinje odnosi 277.365,04 eura, a na usluge kastracije i sterilizacije kućnih ljubimaca 2.500 eura dok se na usluge kontrole populacije pasa i mačaka odnosi 1.536,31 eura.

 **PROGRAM 4001 Zaštita i očuvanje kulturne baštine** nije bilo ostvarenja unutar ovog Upravnog odjela za kapitalne projekte koji su planirani u iznosu od 18.900 eura.

**PROGRAM 4003 Energetska učinkovitost** je unutar ovog upravnog odjela ostvaren u iznosu od 291.483,99 eura ili 52,12% od plana, a rashodi se odnose na sljedeće aktivnosti:

**Aktivnost A400301 Rashodi za pripremu projekata energetske učinkovitosti** ostvareni rashodi u iznosu od 33.374,04 eura odnose se na rashode za usluge u istom iznosu za upravljanje i unos podataka u ISGE sustav (Nacionalni informacijski sustav za gospodarenje energijom) te vođenje sustava za mjerenje i verifikaciju uštede energije Energetski info kutak Grada Karlovca,  Izradu akcijskog plana energetske učinkovitosti Grada Karlovca za razdoblje 2025.-2027. godine  i  Izradu godišnjeg izvješća o provedbi akcijskog plana energetske učinkovitosti Grada Karlovca za 2024. godinu.

**Kapitalni projekt K400301 Solarizacija ustanova grada Karlovca – SolariKA** ostvarenje rashoda je u izvještajnom razdoblju 2024. godine iznosilo 96.300,20 eura ili 72,64% od plana, a odnose se na troškove plaća zaposlenih na projektu, rashode za uskuge promidžbe i vidljivosti, te dodatna ulaganja na građevinskim objektima.

**Kapitalni projekt K400302 Energetska obnova javne rasvjete** izvršen je u izvještajnom razdoblju u iznosu od 77.268,96 eura ili 56,97% od plana za 2024., a odnosi se na tekuće i investicijsko održavanje javne rasvjete.

**Tekući projekt K400302 ZEB4ZEN** izvršeno je 25.584,86 eura ili 33,97% planiranog iznosa za 2024. godinu i to za troškove plaća zaposlenih na projektu te na rashode za usluge.

**Tekući projekt T400303 PREP4KaGT-1** planirani rashodi ostvareni su u iznosu od 27.666,47 eura, a odnose se na rashode za plaće i ostale rashode za zaposlene, te na rashode za usluge.

**Tekući projekt T400305 CITY WALK 2.0** ostvaren je u iznosu od 21.227,32 eura ili 39,31% od plana za 2024., a odnosi se na troškove plaća zaposlenih na projektu.

**Tekući projekt T400306 INFIRE** u izvještajnom razdoblju 2024. godine ostvareni su rashodi za zaposlene na projektu u iznosu od 9.187,14 eura. EU projekt INFIRE, u kojem je Grad Karlovac jedan od partnera, donijet će prvi biosolarni krov na neku javnu zgradu: to jedinstveno rješenje na svom će krovu testirati Gradska knjižnica.

**Tekući projekt T400307 FORTITUDE** izvršen je u iznosu od 875 eura ili 58,33%, a odnosi se na usluge održavanja.

**PROGRAM 5000 Jačanje gospodarstva** izvršeni izdaci u izvještajnom razdoblju iznose 234.476,39 eura ili 96,92% od planiranog iznosa. Osnovni cilj ovog programa je poticanje zapošljavanja iz svih kategorija radno sposobnih osoba, poticanje otvaranja novih gospodarskih subjekata i općenito razvoja gospodarstva Grada Karlovca, povećanje aktivnosti u obrtništvu, te mikro, malom poduzetništvu, sufinanciranje kvalitetnih i razvojnih poduzetničkih projekata i ideja, pomoć revitalizaciji poslovnih subjekata sa smanjenim kapacitetima, pomoć razvoju novih perspektivnih tržišno konkurentnih zanimanja i djelatnosti, sufinanciranje diverzifikacije i digitalizacije poslovnih subjekata, prikupljanje podataka, analiza i praćenje stanja u gospodarstvu Grada Karlovca, pomoć udruženjima iz sektora obrtništva te promocija karlovačkog gospodarstva u cijelosti.

**Aktivnost A500001 Mjere poticanja razvoja gospodarstva** izvršene su u iznosu od 184.004,85 eura ili 96,84% od planiranog iznosa, a odnose se na potpore poduzetništvu po javnom pozivu.

**Aktivnost A500003 Promidžba gospodarstva** utrošeno je 50.471,54 eura ili 97,19% od plana, a izdaci se odnose najvećim dijelom na tekuće donacije u novcu Udruženju obrtnika Grada Karlovca, dok se preostali iznos odnosi na rashode za usluge te na usluge promidžbe i informiranja.

**PROGRAM 5001 Poljoprivreda i ruralni razvoj** u izvještajnom razdoblju utrošeno je 165.952,23 eura za različite aktivnosti i projekte kojima je cilj razvoj okolišno i ekonomski održive poljoprivrede, bolje iskorištavanje prirodnih resursa, poticanje poljoprivrede kao obiteljskog poduzetništva, poboljšanje uvjeta života na ruralnom prostoru i zadržavanje stanovništva na ruralnim prostorima. Program obuhvaća mjere i aktivnosti za unaprjeđenje i povećanje ukupne poljoprivredne proizvodnje kao i ruralnog razvoja na području Grada Karlovca kroz sljedeće aktivnosti:

**Aktivnost A500101 Subvencija i potpore za poljoprivredu i ruralni razvoj** utrošeno je 135.752,98 eura ili 90,45% od plana, a odnose se na subvencije poljoprivrednicima za primarnu proizvodnju po zahtjevu u iznosu od 124.000,86 eura i na subvencije poljoprivrednim gospodarstvima za diverzifikaciju djelatnosti u iznosu od 11.752,12 eura.

**Aktivnost A500102 Suradnja s institucijama i udrugama** u izvještajnom razdoblju ostvareni su rashodi u iznosu od 20.142,25 eura ili 82,75% od plana za 2024. godinu. Na članarine LAG-ovima se odnosi 9.240 eura, dok su rashodi za materijal i energiju iznosili 1.430 eura, a troškovi održavanja CDA meteorološke stanice 577,50 eura, dok se na rashode za usluge zaštite divljači odnosi 4.164,75 eura, a na provođenje Programa zaštite divljači 4.730 eura.

**Aktivnost A500103 Upravljanje poljoprivrednim zemljištem** ostvareni rashodi iznose 10.057 eura ili 52,31% plana za 2024. godinu, a odnose se na usluge tekućeg i investicijskog održavanja Gradskih vrtova u iznosu od 2.682 eura, te ostale rashode za usluge u iznosu od 7.375 eura.

**PROGRAM 5002 Poticanje razvoja turizma** ukupni izdaci izvršeni su u iznosu od 1.445.079,89 eura ili 82,63% od plana. Cilj ovog programa je poboljšati turističku infrastrukturu Grada, poboljšati informiranost turista, ponuditi što više kvalitetnih događanja koja će proširiti turističku ponudu Grada, a posebni ciljevi se odnose na stvaranje materijalnih preduvjeta za bavljenje turističkom djelatnošću, razvoj ljudskih potencijala za bavljenje turizmom kao i promoviranje Karlovca kao turističke destinacije.

**Aktivnost A500201 Promidžba turizma Grada Karlovca** ostvareni su rashodi u iznosu od 124.190,23 eura ili 94,44% od plana, a odnose se najvećim dijelom na tekuće donacije Turističkoj zajednici Grada Karlovca za destinacijski menadžment u iznosu od 116.769,20 eura te na usluge promidžbe i informiranja u iznosu od 4.725,03 eura, dok se preostali iznos odnosi na rashode za usluge u iznosu od 2.696 eura.

**Aktivnost A500202 Manifestacija „Zvjezdano ljeto”** rashodi su izvršeni u iznosu od 332.429,21 eura, a sredstva su utrošena za rashode za usluge, naknade troškova osobama izvan radnog odnosa, tekuće donacije u novcu te ostale nespomenute usluge i intelektualne usluge za organizaciju manifestacije.

**Aktivnost A500203** **Manifestacija „Dani piva”** rashodi su ostvareni u iznosu od 309.821,91 eura i odnose se na rashode za usluge organizacije u iznosu od 306.207,11 eura te na ostale nespomenute usluge u iznosu od 3.614,80 eura.

**Aktivnost A500204** **Manifestacija „Advent”** izvršeno je ukupno 379.405,44 eura i to na rashode za usluge 365.947,78 eura, na ostale nespomenute usluge odnosi se 4.817,66 eura te na tekuće donacije različitim udrugama 8.640 eura za organizaciju manifestacije.

 **Aktivnost A500205 Ostale manifestacije** izvršena je u iznosu od 139.267,59 eura, a sredstvima su se financirale različite manje manifestacije tijekom godine kojima je Grad Karlovac organizator poput 3. Quatro River Rally, Prvomajska biciklijada, Noć tvrđava, Dan državnosti, Karlovački cener, Finale HAKL lige i dr.

**Tekući projekt T500201 Turistička infrastruktura** utrošeno je 69.914,53 eura ili 97,10% planiranog iznosa, a odnosi se na tekuće donacije za uređenje prostora za vjerski turizam u iznosu od 25.000 eura dok se na rashode za usluge odnosi 44.914,53 eura.

**Tekući projekt T500203 GIFTSNET** utrošeno je 5.050,98 eura ili 4,70% od planiranog iznosa, a odnose se na trošak zaposlenih na projektu koji se odnosi na uređenje Starog grada Dubovac gdje se priprema sanacija Branič kule i krovišta, prostorija Starog grada, arheoloških istraživanja na humku kao i rekonstrukcija pristupne ceste s parkiralištem te uređenje okoliša jezerca.

**Tekući projekt T500204 CRORACE** izvršen je u iznosu od 85.000 eura, a odnosi se na tekuće donacije Turističkoj zajednici Karlovačke županije za organizaciju sportskog događanja.

**PROGRAM 6000 Predškolski odgoj i obrazovanje** unutar ovog upravnog odjela nije reliziran u izvještajnom razdoblju 2024. godine, a odnosi se na sljedeće projekte:

* Izgradnja dječjeg vrtića Luščić
* Rekonstrukcija dječjeg vrtića Banija
* Dječji vrtić Hrnetić
* Zajedno u igri, zajedno u suradnji

**PROGRAM 6001 Osnovnoškolsko obrazovanje** unutar ovog Upravnog odjela odnosi se na projekte **Kapitalni projekt K600104 Obnova zgrade iz područja obrazovanja oštećene u seriji potresa – OŠ Dragojla Jarnević** koji je planiran u 2024. godini u iznosu od 3.835 eura, **Kapitalni projekt K600105 Dogradnja OŠ Turanj** koji je planiran u iznosu od 2.500 eura i **Kapitalni projekt K600106 Dogradnja OŠ Mahično** koji je planiran u iznosu od 2.500 eura (troškovi promidžbe i vidljivosti). U 2024. godini nije bilo ostvarenja planiranih rashoda.

**GLAVA 00702 AQUATIKA –SLATKOVODNI AKVARIJ KARLOVAC**

Djelatnost proračunskog korisnika Aquatika – slatkovodni akvarij Karlovac provodi se kroz

**PROGRAM 5002 Poticanje razvoja turizma** koji je ostvaren u iznosu od 957.514,10 eura ili 88,42% od plana za 2024. godinu, a odnosi se na sljedeće aktivnosti:

**Aktivnost A500206 Materijalni i financijski rashodi poslovanja** utrošeno je 535.111,54 eura, odnosno 88,02% od planiranog iznosa za izvještajno razdoblje, a rashodi se odnose na troškove redovnog poslovanja ustanove i troškove upravnog vijeća.

 **Aktivnost A500207 Rashodi za zaposlene** realizirana je u iznosu od 392.496,42 eura ili 92,40% od plana, a odnosi se na financiranje plaća zaposlenih u ustanovi od čega se za bruto plaće odnosi 297.005,53 eura, rashode za doprinose na bruto plaće 48.620,20 eura, ostale rashode za zaposlene u ovoj ustanovi 36.971,17 eura te naknade zaposlenima u iznosu od 9.899,52 eura.

 **Aktivnost A500208 Centar za posjetitelje „Susret s Koranom”** utrošeno je 1.000 eura ili 100% od plana, a odnosi na rashode za usluge (troškove izrade filma).

 **Kapitalni projekt K500201 Oprema i druga ulaganja u imovinu ustanove** rashodi su ostvareni u iznosu od 16.631,14 eura, a odnose se na opremanje ustanove (postrojenje i oprema, knjige, umjetnička djela i opstale izložbene vrijednosti, osnovno stado- ribe).

 **Tekući projekt T500202 CreDIT** ostvaren je u iznosu od 12.275 eura. Projekt se provodi u sklopu programa Kreativna Europa a koji sufinancira Europska komisija, a radi se na digitizaciji prirodnog i kulturnog vodnog nasljeđa kao ključnog procesa za ostvarivanje ciljeva održivoga razvoja u Europi. Troškovi se odnose na rashode za usluge i plaće zaposlenih na projektu, a financira se djelomično iz pomoći temeljem projenosa EU sredstava.

**GLAVA 03 KINO EDISON, MULTIMEDIJSKI CENTAR ZA KULTURNO-TURISTIČKE SADRŽAJE**

 Ukupno utrošena sredstva za rad ustanove Kino Edison za 2024. godinu iznose 540.498,61 eura, odnosno 73,52% od planiranog iznosa izvještajnog razdoblja, a budući da je ovo primarno ustanova kulture, djelatnost ove ustanove odvija se kroz slijedeće programe:

**PROGRAM 6004 Promicanje kulture** koji je izvršen u iznosu od 540.498,61 eura ili 73,52% od plana za slijedeće aktivnosti i projekte:

 **Aktivnost A600402 Materijalni i financijski rashodi poslovanja** rashodi su izvršeni u iznosu od 136.925,86 eura, a odnose se na rashode za financiranje rada ustanove, primarno na rashode za usluge, rashode za materijal i energiju te ostale nespomenute rashode poslovanje.

 **Aktivnost A600403 Rashodi za zaposlene** u 2024. godini utrošeno je 228.806,48 eura za rashode za zaposlene, odnosno 90,19% planiranog iznosa, od čega za bruto plaće 176.727,56 eura, rashode za doprinose na bruto plaće 28.970,61 eura, te ostale rashode za zaposlene u ovoj ustanovi 23.108,31 eura.

 **Aktivnost A600404 Programska djelatnost** rashodi su izvršeni u iznosu od 173.174,64 eura, a odnose se najvećim dijelom na rashode za ostale nespomenute rashode poslovanja, a iz kojih se financira nabava filmova koji se prikazuju u kinu te nabavu postrojenja i opreme.

 **Kapitalni projekt K600402 Nabava nefinancijske imovine** utrošeno je ukupno 1.591,63 eura, odnosno 27,54% od planiranog iznosa za nabavu postrojenja i opreme za potrebe rada ustanove.

 **RAZDJEL 008 UPRAVNI ODJEL ZA DRUŠTVENE DJELATNOSTI**

Ukupno je za programe unutar Upravnog odjela za društvene djelatnosti utrošeno u izvještajnom razdoblju 35.964.499,93 eura ili 96,03% od godišnjeg plana, za financiranje sljedećih programa:

1. Program 2000 Civilna zaštita i spašavanje
2. Program 6000 Predškolski odgoj i obrazovanje
3. Program 6001 Osnovnoškolsko obrazovanje
4. Program 6002 Programi za djecu i mlade
5. Program 6003 Razvoj sporta i rekreacije
6. Program 6004 Promicanje kulture
7. Program 6005 Socijalna skrb
8. Program 6006 Razvoj civilnog društva

**Izvršenje rashoda po programima, aktivnostima i projektima u 2024. godini u odnosu na plan Upravnog odjela za društvene djelatnosti**









































**GLAVA UO ZA DRUŠTVENE DJELATNOSTI**

**PROGRAM 2000 Civilna zaštita i spašavanje** je unutar glave Upravnog odjela za društvene djelatnosti ostvaren u iznosu od 6.384 eura ili 100% od plana za 2024. godinu, a odnosi se na **Aktivnost A200001 Hitne mjere za ublažavanje posljedica šteta od potresa** koja je relizirana u istom iznosu i to za rashode za naknadu kućanstvima stradalim u potresu koji je krajem 2020. godine zadesio našu županiju. Grad plaća najamnine za smještaj obitelji koje su morale napustiti svoje stanove s tzv. crvenom naljepnicom.

**PROGRAM 6000 Predškolski odgoj i obrazovanje** izvršen je u iznosu od 160.745,91 eura ili 73,41% planiranog iznosa za 2024. godina, a njegov cilj je organiziranje i ostvarivanje djelatnosti predškolskog odgoja i obrazovanja, unaprjeđenje postojećeg standarda djelatnosti predškolskog odgoja, povećanje obuhvata djece predškolskim odgojem te uspostavljanje učinkovite i ekonomične mreže predškolskih objekata. Odnosi se na:

**Aktivnost A600001 Sufinanciranje smještaja djece u privatnim vrtićima** rashodi za sufinanciranje troškova smještaja djece u obrtima za čuvanje djece i privatnim vrtićima izvršeni su u iznosu od 155.545,91 eura od čega se na sufinanciranje obrta za čuvanje djece odnosi 59.981,96 eura, a na privatne vrtiće 95.563,95 eura.

**Tekući projekt T600002 Sufinanciranje edukativnih i sportskih aktivnosti u DV Karlovac** izvršen je u iznosu od 5.200 eura ili 12,22% od plana za 2024. godinu, a rashodi se odnose na ostale nespomenute usluge pa je tako u izvještajnom razdoblju provedena STEM edukacija u Zajednici tehničke kulture kao i usluge terapijskog jahanja za djecu s teškoćama u razvoju u Konjičkom klubu Karlovac.

**PROGRAM 6001 Osnovnoškolsko obrazovanje** ostvaren je u iznosu od 130.379,71 eura ili 98,24% od plana za 2024. godinu, a utrošena sredstva se odnose na prijevoz učenika pri čemu je za sufinanciranje prijevoza djece osnovnih škola utrošeno 98.900,85 eura i za prijevoz djece s teškoćama u razvoju 12.228,36 eura.Pored zakonske obveze Grad osigurava sredstva za besplatan prijevoz učenika osnovnih škola do 3 i do 5 km. Grad Karlovac financira prijevoz učenika s poteškoćama u razvoju sukladno kriterijima iz Odluke o kriterijima za financiranje povećanih troškova prijevoza i posebnih nastavnih sredstava i pomagala te sufinanciranja prehrane učenika s teškoćama u razvoju. Na troškove projekta „Škola u prirodi“ se odnosi 10.444,75 eura ili 99,93% plana, a sredstva se odnose na sufinanciranje prijevoza učenika u iznosu od 6.693,75 eura, te na troškove smještaja u Hostelu Selce za što je utrošeno 3.751 eura.Na rad s darovitim učenicima osnovnih škola je u izvještajnom razdoblju utrošeno 7.567 eura ili 100% od plana, a utrošena sredstva se odnose na isplatu naknada uspješnim učenicima i njihovim mentorima. Na projekt Pomoćnici u nastavi VII koji je započeo sa školskom godinom 2024./2025. iskorišteno je 1.238,75 eura ili 53,86% od godišnjeg plana, a sredstva se odnose na rashode za usluge promidžbe i informiranja, promidžbene materijale i ostale usluge.

**PROGRAM 6002 Programi za djecu i mlade** izvršen je u iznosu od 437.857,47 eura ili 97,92% od plana za 2024. godinu. Osnovni ciljevi programa su podizanje studentskog standarda te uspostava stabilnog sustava potpore kako bi završetak studiranja bio što uspješniji, organiziranje i ostvarivanje različitih aktivnosti usmjerenih prema razvoju i unapređivanju odgoja i obrazovanja, jačanje sudjelovanja udruga i osnaživanje zajednice, a ujedno jačanje svijesti svih lokalnih dionika u potrebi preuzimanja dobrotvornih i općekorisnih zadataka koji se mogu riješiti na lokalnoj razini, poboljšati sudjelovanje mladih u razvoju lokalne zajednice, osnažiti kapacitete, potaknuti razvitak i unaprijediti rad udruga mladih i za mlade te podržati rad Savjeta mladih Grada Karlovca, doprinijeti poboljšanju položaja mladih na tržištu rada kroz informiranje i edukaciju. Program se provodi kroz sljedeće aktivnosti:

 **Aktivnost A600201 Potpore za novorođenu djecu** u izvještajnom razdoblju utrošeno je 149.589,07 eura za potpore roditeljima u novcu.

**Aktivnost 600202 Stipendije Grada Karlovca** u izvještajnom razdoblju utrošeno je 82.604,57 eura za stipendiranje učenika i studenata koje se dodjeljuje putem natječaja.

**Aktivnost A600203 Zaklada izvrsnosti i inovativnosti Grada Karlovca** utrošeno je 15.650 eura ili 100% od plana za 2024. godinu, a sredstva Grad doznačuje Zakladi Nikola Tesla.

**Aktivnost A600204 Prijevoz učenika srednjih škola** za sufinanciranje prijevoza za učenike srednjih škola izvršeni su rashodi u iznosu od 51.622,89 eura ili 101,22% od plana.

**Aktivnost A600205 Sufinanciranje studentske prehrane** utrošeno je 6.636 eura ili 100% od plana za 2023. godinu, a sredstva su doznačena Studentskom centru.

**Aktivnost A600206 Pomoći proračunskim korisnicima u školstvu** u izvještajnom razdoblju 2024. godine utrošeno je 25.100 eura ili 100% od plana pri čemu se na pomoći Gimnaziji Karlovac za organizaciju Booktrailer film festivala odnosi 550 eura, a na pomoći Trgovačko ugostiteljskoj školi za organizaciju Junior barmen cupa također 550 eura, na pomoći Poliklinici SUVAG 4.000 eura, dok je za sufinanciranje nabave klavira Glazbenoj školi doznačeno 20.000 eura.

 **Aktivnost A600207 Provedba gradskog programa za mlade** ostvareni su rashodi u iznosu od 60.952,29 eura ili 95,07% od plana, a izdaci se najvećim dijelom odnose na financiranje redovne djelatnosti Centra za mlade u Grabriku u iznosu od 31.999,42 eura, dok je za Malu scenu i Urbani park Hrvatskog doma doznačeno 9.881,90 eura. Sredstva namijenjena sufinanciranju maturijade iznose 6.405,34 eura, za Karlovačku kulturnu iskaznicu utrošeno je 581 euro, a za programe mobilnosti i inicijative mladih doznačeno je 1.600 eura. Rashodi za usluge izrade Gradskog programa za mlade 2025.- 2028. iznose 8.325 eura.

 **Aktivnost A600209 Sufinanciranje prijevoza studenata** u izvještajnom razdoblju 2024. godine utrošeno je 42.155,61 euro ili 93,68% od plana.

**Tekući projekt T600201 Grad - prijatelj djece** ostvareni su rashodi u iznosu od 3.547,04 eura ili 70,94% od plana, a sredstva se odnose na rashode za materijal i energiju u iznosu od 202,28 eura dok se na rashode za usluge odnosi 3.344,76 eura.

**PROGRAM 6003** **Razvoj sporta i rekreacije** ukupni rashodi u izvještajnom razdoblju 2024. godine ostvareni su u iznosu od 1.697.320,59 eura ili 99,58%. Osnovni cilj ovog programa je poticati i promicati, razvijati i unaprijediti sport i sportsku kulturu. Program se odnosi na **Aktivnost A600301 Javne potrebe u sportu** unutar koje su realizirani rashodi za tekuće donacije Karlovačkoj športskoj zajednici za financiranje njihove redovne djelatnosti, za plaće športskih trenera i za prijenos sredstava športskim klubovima te za troškove korištenja sportskih objekata.

**PROGRAM 6004 Promicanje kulture** ostvaren je u iznosu od 273.774,24 eura ili 99,69% od plana za 2024. godinu. Cilj programa je osiguranje financijskih sredstava za ostvarivanje javnih potreba na području kulture. Programom javnih potreba u kulturi grada utvrđuju se aktivnosti, poslovi i djelatnosti u kulturi od značenja za grad Karlovac, kao i za njegovu promociju na svim razinama međužupanijske i međunarodne suradnje. Program obuhvaća financijsko poticanje razvitka kulturnih aktivnosti odnosno ostvarivanje raznih aktivnosti udruga, ustanova koje nisu u vlasništvu Grada Karlovca i ostalih korisnika na području kulture. Nositelji programa pravo na dodjelu sredstava ostvaruju temeljem natječaja i ugovora koji zaključuju s Gradom. Doznačenim financijskim sredstvima nositelji programa mogu raspolagati isključivo namjenski po načelima dobrog gospodarenja, a prenamjenu financijskih sredstava nositelji programa mogu izvršiti samo uz prethodnu suglasnost Grada Karlovca.

 **Aktivnost A600401 Javne potrebe u kulturi** izvršena je u iznosu od 273.774,24 eura, a najvećim dijelom rashodi se odnose na tekuće donacije u novcu prema programu javnih potreba u kulturi i to u iznosu od 154.394,99 eura. Preostali iznos odnosi se na tekuće donacije u novcu ustanovama kulture, udrugama kulture, kulturno umjetničkim društvima i ostalima za razne kulturne manifestacije i projekte u iznosu od 79.052,27 eura te na rashode za uslugu izrade Strategije kulturnog razvoja Grada Karlovca 2025-2029 u iznosu od 23.000 eura dok se na kapitalne donacije za nabavu arhivske opreme odnosi 15.826,98 eura.

 **Kapitalni projekt K600408 Revitalizacija Starog grada Dubovca** izvršen je u iznosu od 1.500 eura za troškove projektne dokumentacije.

**PROGRAM 6005 Socijalna skrb** ukupno je u izvještajnom razdoblju 2024. godine utrošeno 977.821,58 eura ili 94,81% od plana. Osnovni cilj programa je poboljšanje životnog standarda građana, temeljem utvrđenih kriterija ukupnih primanja domaćinstva, te pomoći socijalno najugroženijim kategorijama građana, posebno obiteljima s više djece, zatim starijim građanima, bolesnim i nemoćnim, te umirovljenicima, a odnosi se na sljedeće aktivnost:

 **Aktivnost A600501 Troškovi stanovanja za korisnike zajamčene minimalne naknade** rashodi su ostvareni u iznosu od 146.037,50 eura ili 84,15% od plana, od čega je za nabavu ogrijeva utrošeno 52.293,31 eura, za sufinanciranje troškova komunalnih usluga 76.310,99 euta, te za sufinanciranje troškova centralnog grijanja 17.433,20 eura.

 **Aktivnost A600502 Skrb o socijalno ugroženoj djeci i mladima** izvršeni su rashodiu iznosu od 17.935,36 eura ili 94,90%, a odnose se na troškove ljetovanja djece u iznosu od 6.889,50 eura, naknade za učenike u osnovnim školama u ukupnom iznosu 1.508,73 eura te na troškove smještaja djece u vrtiće u iznosu od 9.537,13 eura.

**Aktivnost A600503 Troškovi stanovanja za socijalno ugrožene građane** odnose se na naknade za troškove centralnog grijanja, nabave ogrijeva, troškove komunalnih usluga i električne energije, a izvršeni su u iznosu od 180.986,88 eura.

**Aktivnost A600504 Skrb o umirovljenicima** izvršena je u iznosu od 346.724,85 eura ili 96,34% od plana. Od toga su isplaćene pomoći umirovljenicima s nižim mirovinama u iznosu od 280.650 eura, naknade za troškove prijevoza izvršene su u iznosu od 26.765,75 eura, troškovi prijevoza za socijalno ugrožene kategorije stanovništva 3.822,60 eura, pomoći umirovljenicima nižeg socijalnog stanja izvršene su u iznosu od 21.560 eura dok je za ostale naknade umirovljenicima utrošen iznos od 13.926,50 eura.

**Aktivnost A600505 Skrb o prehrani** izvršeni su rashodi u iznosu od 112.707,45 eura ili 97,92% od plana, od čega je naknada za tople obroke ostvarena u iznosu od 88.682,98 eura, za pakete suhe hrane utrošen je iznos od 20.458,29 eura, a za mlijeko za dojenčad iznos od 3.566,18 eura.

**Aktivnost A600506 Skrb o starijim i bolesnim osobama** odnosi se na zdravstvenu njegu i pomoć u kući starih i bolesnih osoba, a izvršeni rashodi iznose 78.936,18 eura ili 99,60% planiranih sredstava za 2024. godinu. Za zdravstvenu njegu u kući starih i bolesnih osoba utrošeno je 20.640 eura putem Ustanove za zdravstvenu njegu u kući, za pomoć u kući starim i bolesnim utrošeno je 54.991,68 eura koja se ostvaruje preko Gradskog društva Crvenog križa dok su tekuće donacije Gradskom društvu Crvenog križa za program dnevnog boravka za starije izvršene u iznosu od 3.304,50 eura.

**Aktivnost A600507 Skrb o braniteljima** tijekom 2024. godine utrošeno 4.326,32 eura ili 86,53% od plana.

**Aktivnost A600508 Ostale naknade i pomoći građanima** izvršene su u iznosu od 86.698,56 eura ili 99,08% od plana. Od toga je za usluge prijevoza i ukopa pokojnika utrošeno 4.049,14 eura, za nabavu pogrebne opreme 1.014,42 eura, za ostale pomoći za onkološke bolesnike 14.900 eura, a za ostale pomoći po posebnim odlukama 66.735 eura.

Krajem 2024. godine u proračunu su otvorena dva nova projekta Tekući projekt T600501 Potencijali zajednice koji je ostvaren u iznosu od 968,48 eura i Tekući projekt T600502 Izrada projekta vatrodojave za Centar za beskućnike u iznosu od 2.500 eura. Dana 05. srpnja 2024. godine potpisan je Sporazum o suradnji na Programu „Potencijali zajednice“ za provedbu pripremne faze uvođenja inovacija u održivom razvoju lokalnih zajednica kroz Program „Potencijali zajednice“. Ovim Sporazumom ostvaruje se suradnja s Nacionalnom zakladom za razvoj civilnog društva u cilju daljnjeg razvoja postojećih i poticanja do sada neiskorištenih potencijala lokalne zajednice, kroz uključivanje mladih iz srednjih škola te iskusnijih (60+) sugrađana i ostalih dionika.

**PROGRAM 6006 Razvoj civilnog društva** izvršen je u iznosu od 429.169,58 eura ili 99,07% od planiranog iznosa za izvještajno razdoblje. Cilj ovog programa je poticati i promicati aktivnosti u tehničkoj kulturi te podržati razvitak, unapređenje vještina i potencijala te projektni rad civilnog društva na lokalnoj razini. Sastoji se od sljedećih aktivnosti:

**Aktivnost A600601 Javne potrebe u tehničkoj kulturi** rashodi su izvršeni u iznosu od 110.000 eura ili 100% planiranog iznosa, a odnose se na sredstva za sufinanciranje plaće stručne službe Zajednice tehničke kulture putem koje se ostvaruje Program javnih potreba u tehničkoj kulturi, troškova prijevoza zaposlenika, materijalnih troškova, režijskih troškova, tekućeg održavanja inventara i opreme kao i ostalih troškova nastalih u radu Zajednice.

**Aktivnost A600602 Djelatnost Gradskog društva Crveni križ Karlovac** izvršeni su izdaci u iznosu od 119.805 eura ili 100% od godišnjeg plana, u cilju provođenja humanitarnih projekata.

**Aktivnost A600603 Institucionalna podrška radu udruga** izvršeni rashodi u 2024. godini iznose 107.592,44 ili 99,47% od plana, a sredstva su osigurana temeljem provedenih natječaja.

**Aktivnost A600604 Sufinanciranje partnerskog udjela u projektima** ostvareni su rashodi u iznosu od 16.622 eura ili 100% od plana, a odnose se na sredstva doznačena za sufinanciranje udjela u projektima Zaželi II, Pomažem drugima – pomažem sebi II i Mobilna ruralna sredina u iznosu od 11.958 eura, udruzi osoba s invaliditetom Karlovačke županije u iznosu od 4.000 eura dok je Job clubu doznačeno 664 eura.

**Aktivnost A600605 Financiranje programa udruga i promocija civilnog društva** ostvareni su rashodi u iznosu od 60.150,14 eura ili 94,59% od plana, a odnose se na sredstva dodijeljenja različitim udrugama putem natječaja u iznosu od 30.790 eura, na troškove Foginovog kupališta odnosi se 18.967,01 eura, na Sajam udruga 3.393,13 eura te na tekuće donacije za Foginovo kupalište iznos od 7.000 eura.

**GLAVA 02 OSNOVNE ŠKOLE**

Ukupno izvršeni rashodi za aktivnosti i projekte osnovnog školstva za 2024. godinu iznose 18.904.886,38 eura ili 95,33% od godišnjeg plana, a odnose se na sljedeće programe:

**PROGRAM 5002 Poticanje razvoja turizma** u izvještajnom razdoblju 2024. godine izvršeni su rashodi u iznosu od 700 eura ili 100% od godišnjeg plana, a odnose se na **Aktivnost A500202 Manifestacija „Zvjezdano ljeto“** unutar koje su utrošena sredstva za provođenje spomenute manifestacije kod Osnovne škole Grabrik.

**PROGRAM 6001 Osnovnoškolsko obrazovanje** Cilj Programa je unaprjeđenje razvoja i podizanje kvalitete osnovnoškolskog odgoja i obrazovanja kroz ostvarivanje različitih aktivnosti. U 2024. godini izvršeni su rashodi za spomenuti program u iznosu od 18.904.186,38 eura ili 95,33% planiranog iznosa za 2024. godinu. Program se sastoji od sljedećih aktivnosti:

**Aktivnost A600101 Materijalni i financijski rashodi poslovanja** utrošeno je 1.398.969,20 eura ili 90,41% godišnjeg plana. U tome je za financiranje naknada za troškove zaposlenima utrošeno 109.981,01 eura, za rashode za materijal i energiju iznos od 583.863,82 eura, rashode za usluge 514.492,29 eura i ostale naknade građanima i kućanstvima 136.485,89 eura. Preostali iznos odnosi se na ostale nespomenute rashode poslovanja (premije osiguranja, članarine, razne pristojbe i naknade i ostali rashodi), postrojenja i opremu, knjige, umjetnička djela i ostale izložbene vrijednosti.

**Aktivnost A600104 Produženi boravak** izvršeni su rashodi u iznosu od 743.200,93 eura ili 89,34% od plana, a odnose se na rashode za zaposlene u iznosu od 596.350,63 eura, na naknade troškova zaposlenima u iznosu od 10.831,66 eura, rashode za materijal i energiju u iznosu od 130.194,58 eura te nabavu postrojenje i opreme 1.957 eura. Produženi boravak provodi se ukupno u sedam gradskih škola OŠ Braća Seljan, OŠ Dubovac, OŠ Švarča, OŠ Grabrik, OŠ Dragojla Jarnević, OŠ Banija i OŠ Turanj, a pohađa ga više od 600 učenika na području grada Karlovca. Grad Karlovac sufinancira program produženog boravka za isplatu plaća i ostalih materijalnih prava učitelja. Mjesečna participacija roditelja - korisnika usluga u sufinanciranju programa produženog boravka iznosi 19,91 eura po učeniku mjesečno, dok troškove prehrane učenika podmiruju roditelji.

**Aktivnost A600105 Rad s darovitim učenicima** za financiranje navedene aktivnosti utrošeno je u 2024. godini ukupno 5.558,42 eura, a rashodi se najvećim dijelom odnose na rashode za usluge, dok je ostatak iznosa utrošen na rashode za materijal i enrgiju, naknade troškova zaposelenima te ostale nespomenute rashode poslovanja.

**Aktivnost A600106**  **Prevencija ovisnosti** cilj ovog edukativnog programa je podizanje svijesti kod roditelja, prosvjetnih djelatnika i stručnih službi o problemu ovisnosti, izrada programa koji se odnose na sprečavanje pojave ovisnosti o drogama kod učenika različitim programima, težnja što ranijem otkrivanju problema, koordinacija i rješavanje problema s drugim subjektima sustava kao i valorizacija poduzetih mjera u odnosu na pojedinca i grupu. Utrošeno je ukupno 4.258,34 eura ili 99,82% planiranog iznosa za izvještajno razdoblje.

**Aktivnost A600107 Shema skolskog voća** ostvareni su rashodi u iznosu od 20.300,09 eura ili 67,15% od plana za 2024. godinu, a rashodi se najvećim dijelom odnose na rashode za materijal i energiju, odnosno za nabavu namirnica. Republika Hrvatska po principima Europske unije od 2013. godine provodi Shemu školskog voća kao mjeru koja bi trebala pridonijeti povećanju potrošnje voća i povrća kod djece u nižim razredima osnovne škole. Osnovni ciljevi su promoviranje i stjecanje zdravih prehrambenih navika školske djece te razine svijesti o važnosti voća i povrća u pravilnoj prehrani.

**Aktivnost A600108 Sufinanciranje programa za djecu s teškoćama** sredstva su u 2024. ostvarena u iznosu od 12.051,79 eura ili 90,41%, a odnose se na troškove namirnica 1.855,68 eura, na troškove materijala za redovno poslovanje i sitni inventar 3.808,69 eura, naknade za troškove prijevoza 3.360,92 eura, na naknade troškova zaposlenima 1.927,50 eura dok su rashodi za nabavu opreme iznosili 1.099 eura. Navedena aktivnost provodi se kod proračunskog korisnika Centar za odgoj i obrazovanje djece i mladeži.

**Aktivnost A600109 Prijevoz učenika** za financiranje rashoda za prijevoz učenika osnovnih škola utrošeno je 190.030 eura ili 100% od plana. Pored zakonske obveze Grad osigurava sredstva za besplatan prijevoz učenika osnovnih škola do 3 km za učenike razredne nastave i do 5 km za učenike predmetne nastave. Grad Karlovac financira prijevoz učenika s poteškoćama u razvoju sukladno Odluci Ministarstva znanosti i obrazovanja o kriterijima za financiranje povećanih troškova prijevoza i posebnih nastavnih sredstava i pomagala te sufinanciranja prehrane učenika s teškoćama u razvoju.

**Aktivnost A600110 Opskrbljivanje školskih ustanova menstrualnim higijenskim potrepštinama** izvršena je u iznosu od 8.324,52 eura ili 99,90% od plana. Opskrbljivanje školskih ustanova menstrualnim higijenskim potrepštinama koja se počela provoditi u 2023. godini, a kojom se osiguravaju sredstva u radi opskrbe školskih ustanova besplatnim zalihama menstrualnih higijenskih potrepština u svrhu dostupnosti menstrualnih higijenskih potrepština učenicama osnovnih škola na jednostavan i učinkovit način.

**Aktivnost A600111 Rashodi za zaposlene u osnovnim školama** u 2024. godini ostvareno je 14.493.040,77 eura ili 96,76% od plana za 2024.godinu. Radi se o plaćama zaposlenih u osnovnim školama koje se financiraju iz Ministarstva znanosti i obrazovanja.

**Aktivnost A600112 Školska kuhinja** ostvareni su rashodi u iznosu od 804.888,14 eura ili 89,12% od plana za 2024. godinu, a odnose se najvećim dijelom na trošak namirnica.

**Aktivnost A600113 Ostale aktivnosti u osnovnoškolskom obrazovanju** izvršeni su rashodi u iznosu od 9.245,69 eura, a odnose se najvećim dijelom na troškove organizacije različitih školskih aktivnosti tipa Lidrano, Škola plivanja, stemKA, GLOBE.

**Kapitalni projekt K600101 Nabava nefinancijske imovine** u izvještajnom razdoblju ostvareno je 293.900,38 eura ili 88,13% od plana za 2024. godinu, a utrošena sredstva se odnose na nabavu različite opreme i uređaja za potrebe osnovnih škola te dodatna ulaganja na građevinskim objektima, od čega se najveći dio odnosi na uređenje Osnovne škole Braća Seljan (izgradnja sportske dvorane), Osnovne škole Turanj (dogradnja škole, zamjena sanitarija) i Osnovne škole Mahično (dogradnja školske zgrade i sportske dvorane), a ostvareni rashodi navedenih osnovnih škola se odnose na troškove projektne dokumentacije. Rashodi su planirani sukladno Planu rashoda za nabavu proizvedene dugotrajne imovine i dodatnih ulaganja na nefinancijskoj imovini osnovnih škola za 2024 godinu, koji je usvojilo Gradsko vijeće.

**Kapitalni projekt K600102 Knjige i obrazovni materijal za učenike OŠ** u izvještajnom razdoblju ostvareni su rashodi u iznosu od 410.044,82 eura ili 92,67% od plana i to za nabavu obrazovnog materijala za učenike osnovnih škola s ciljem nadogradnje obrazovnog sustava, a najviše kao dodatna mjera odnosno financijska pomoć roditeljima pri nabavi obrazovnog materijala na početku školske godine, a financirana su iz gradskog proračuna, dok nabavu udžbenika za svu djecu provode škole, a ministarstvo obrazovanja financira cjelokupni iznos nabave udžbenika.

**Tekući projekt T300104 Erasmus+** ostvaren je u izvještajnom razdoblju u iznosu od 1.000 eura ili 76,92% planiranog iznosa, a odnosi se na sredstva planirana kod Osnovne škole Dubovac.

 **Tekući projekt T600105 Pomoćnici u nastavi VI** financirao se rad pomoćnika u nastavi koji pružaju podršku učenicima s teškoćama u razvoju i u školskoj godini 2023./2024. Projekt ŠKOLA ZA SVE uz pomoćnike u nastavi VI je u provedbi bio od 30. kolovoza 2023. do 30. kolovoza 2024. godine. Kroz projekt se financiralo 62 pomoćnika u nastavi koji su pružali podršku za 104 učenika s teškoćama u razvoju. Cilj provedbe projekta je osigurati učenicima pravo na obrazovanje sukladno njihovim individualnim potrebama i mogućnostima te uvjete za socijalno funkcioniranje, emocionalno i bolje obrazovne rezultate. Projekt provodi Grad Karlovac u partnerstvu sa svim školama kojima je osnivač (sve osnove škole i Centar za odgoj i obrazovanje djece i mladeži Karlovac). Ukupna vrijednost projekta je 398.294,40 € od čega su osigurana bespovratna sredstva iz Europskog socijalnog fonda PLUS u iznosu od 300.000,00 €, a Grad iz Proračuna sufinancira 98.294,40 €. U izvještajnom razdoblju 2024. godine utrošeno je za projekt „Pomoćnici u nastavi VI” 317.326,99 eura ili 100,02% od plana.

 **Tekući projekt T600106 Odražavanje objekata osnovnih škola** u izvještajnom razdoblju utrošeno je 4.765 eura ili 100% od plana za 2024. godinu, a sredstva se odnose na proračunskog korisnika osnovnu školu Turanj.

**Tekući projekt T600116 Pomoćnici u nastavi VII** odnosi se na školsku godinu 2024./2025. Uvođenjem pomoćnika u nastavi potiče se integracija učenika s teškoćama u razvoju i njima primjeren program odgoja i obrazovanja te se unaprjeđuje kvaliteta školovanja djece s teškoćama u odgojno obrazovnim ustanovama. U 2024. godini utrošeno je ukupno 187.281,30 eura ili 89,62% planiranog iznosa.

**Planirani rashodi za kapitalna ulaganja po osnovnim školama sukladno Planu rashoda za nabavu neproizvedene dugotrajne imovine i dodatna ulaganja na nefinancijskoj imovini osnovnih škola za 2024. godinu**



U sljedećoj tablici dan je pregled programa i aktivnosti financiranja osnovnog školstva i obrazovanja:

**Pregled rashoda za aktivnosti u osnovnom školstvu i obrazovanju za 2024. godinu**



**GLAVA 03 USTANOVE KULTURE**

Ukupno izvršeni izdaci za program javne ustanove u kulturi izvršeni su u iznosu od 4.190.467,87 eura ili 92,92% od planiranog iznosa u 2024. godini, a ostvareni su kroz sljedeće programe:

1. Program 5002 Poticanje razvoja turizma
2. Program 6004 Promicanje kulture

**PROGRAM 5002 Poticanje razvoja turizma** ostvaren je u iznosu od 61.454,67 eura ili 100% od plana za 2024. godinu, a odnosi se na **Aktivnost A500202 Manifestacija „Zvjezdano ljeto“.** U 2024. godini ostvareni su rashodi u iznosu od 61.454,67 eura koji se odnose najvećim dijelom na korisnika Gradsko kazalište Zorin dom u iznosu od 60.854,67 eura i to najvećim dijelom na troškove gostovanja različitih predstava izvedenih u sklopu „Zvjezdanog ljeta“ te na autorske honorare, a sve u svrhu realizacije trotjednih kulturno-sportskih i zabavnih programa.

**PROGRAM 6004 Promicanje kulture** ukupno izvršeni izdaci za program čine rashodi za redovno obavljanje djelatnosti ustanova kulture u iznosu od 4.129.013,20 eura ili 92,82% od godišnjeg plana, odnose se na financiranje Gradske knjižnice “Ivan Goran Kovačić”, Muzeja Grada Karlovca i Gradskog kazališta Zorin dom. Osnovni cilj ovog programa je podizanje kulturne razine u svim segmentima kulture, razvoj profesionalizma u kulturi, njegovanje amaterizma, zaštita, obnova i popularizacija kulturne baštine. Poseban je cilj povećanje broja korisnika u ustanovama kulture, povećati broj kulturnih radionica za djecu i mlade, težiti nabavi i otkupu svih vrsta knjižnične građe, povećanju fonda muzejskih zbirki kao i većem broju profesionalnih predstava u kazalištu, te poticati, sufinancirati i koordinirati rad udruga iz područja kulture. Program se sastoji od sljedećih aktivnosti:

**Aktivnost A600402 Materijalni i financijski rashodi** **poslovanja** utrošeno je 642.596,84 eura ili 94,10% od plana. Najveći dio odnosi se na rashode za usluge 306.007,58 eura, rashode za materijal i energiju u iznosu od 184.910,09 eura, na naknade troškova zaposlenima 80.363,20 eura, dok su ostali nespomenuti rashodi ostvareni u iznosu od 67.578,27 eura. Od navedenog iznosa najveći dio rashoda utrošen je kod Muzeja Grada Karlovca 276.675,76 eura, zatim Gradskog kazališta Zorin dom 201.414,05 eura te Gradske knjižnice Ivan Goran Kovačić 164.507,03 eura.

**Aktivnost A600403 Rashodi za zaposlene** izvršeni su u iznosu od 2.285.487,77 eura ili 98,11% od plana. Od toga je na plaće za zaposlene djelatnike ustanova kulture utrošeno 1.743.942,90 eura, ostali rashodi za zaposlene (jubilarne nagrade, regres, otpremnine i ostalo) 261.211,32 eura, doprinosi na plaće 280.333,55 eura. Na rashode za zaposlene u Gradskoj knjižnici Ivan Goran Kovačić utrošeno je 1.002.598,80 eura, u Muzejima Grada Karlovca 714.497,22 eura dok je za zaposlene u Gradskom kazalištu Zorin dom utrošeno 568.391,75 eura. Rashodi za zaposlene u ustanovama kulture su veći za 363.297,12 eura u odnosu na izvršenje prethodne 2023. godine.

**Aktivnost A600404 Programska djelatnost** izdaci za programe kulture izvršeni su u izvještajnom razdoblju u iznosu od 792.674,96 eura ili 95,04% od plana. Za programsku djelatnost Gradske knjižnice utrošeno je 180.890,96 eura, za Muzeje grada Karlovca 203.969,46 eura dok su troškovi programske djelatnosti Gradskog kazališta Zorin dom iznosili 407.814,54 eura.

 **Aktivnost A600405 Suvenirnica** u izvještajnom razdoblju su ostvareni rashodi u iznosu od 46.031,82 eura ili 62,94% od plana za 2024. godinu, a odnose se na nabavu robe (suvenira) kod korisnika Muzeji grada Karlovca.

**Aktivnost A600406 Javni radovi** izvršena je u izvještajnom razdoblju 2024. godine u iznosu od 13.010,20 eura ili 77,77% od plana. Sredstva se odnose natroškove zaposlenih preko Hrvatskog zavoda za zapošljavanje koji su doznačili sredstva korisniku Gradska knjižnica za provedbu mjere javnih radova.

**Kapitalni projekt K600401 Ulaganja u objekte ustanova u kulturi** ostvareni rashodi iznose 106.514,20 eura ili 99,85%, a odnose se na troškove dodatnih ulaganja kod proračunskog korisnika Gradsko kazalište Zorin dom u iznosu od 99.838,20 eura za sanaciju i uređenje vanjske stolarije i bravarije te na troškove dodatnih ulaganja kod Gradske knjižnice Ivan Goran Kovačić u iznosu od 6.676 eura za sanaciju krova Knjižnice za mlade u Banjavčićevoj ulici.

**Kapitalni projekt K600402 Nabava nefinancijske imovine** u izvještajnom razdoblju je utrošeno je ukupno 30.089,37 eura ili 93,98% planiranog iznosa za 2024. godinu, a najveći dio rashoda odnosi se na Gradsko kazalište Zorin dom za nabavu računalne, komunikacijske i glazbene opreme u iznosu od 5.771,37 eura te na Muzeje grada Karlovca za nabavu računalne opreme i uredskog namještaja te druge opreme (drvene vitrine) u iznosu od 24.318 eura.

 **Kapitalni projekt K600403 Nabava knjiga i umjetničkih dijela** utrošeno je 190.075,54 eura, a odnose se na troškove Muzeja Grada Karlovca za nabavu predmeta mjesnih zbirki za zbirke Galerijskog odjela, zbirku Povijesnog odjela i za zbirku odjela Suvremene umjetnosti.

 **Kapitalni projekt K600407 Stari grad Dubovac** ostvareni su rashodi u iznosu od 22.532,50 eura ili 99,62% od plana, a odnose se najvećim dijelom na rashode za usluge (usluge tekućeg i investicijskog održavanja opreme, usluge promidžbe i informiranja, ostale nespomenute usluge) kod proračunskog korisnika Muzeji grada Karlovca u iznosu od 17.574 eura, na troškove projektne dokumentacije 3.982 eura, na rashode za materijal i energiju 664 eura, a na nabavu računalne opreme 312,50 eura.

**Pregled ukupnih rashoda za programe kulture za 2024. godinu**



**GLAVA 04 USTANOVE PREDŠKOLSKOG ODGOJA I OBRAZOVANJA**

Ukupno izvršeni izdaci za programe ustanova predškolskog odgoja i obrazovanja iznose u izvještajnom razdoblju 7.224.967,03 eura ili 98,99% od godišnjeg plana, a odnose se na rashode utrošene za sufinanciranje djelatnosti Dječjeg vrtića Karlovac i Dječjeg vrtića Četiri rijeke. Rashodi su izvršeni kroz:

**PROGRAM 6000 PREDŠKOLSKI ODGOJ I OBRAZOVANJE** izvršen je u iznosu od 7.224.967,03 eura ili 98,99% od plana. Cilj Programa je organiziranje i ostvarivanje djelatnosti predškolskog odgoja i naobrazbe, unaprjeđenje postojećeg standarda djelatnosti predškolskog odgoja, povećanje obuhvata djece predškolskim odgojem te uspostavljanje učinkovite i ekonomične mreže predškolskih objekata. Cilj je i povećanje standarda smještaja djece i stvaranje uvjeta za širenje programa sukladno potrebama roditelja i interesima djece.

**Aktivnost A600002 Materijalni i financijski rashodi poslovanja** u izvještajnom razdobljuostvareni su rashodi u iznosu od 1.228.753,91 eura ili 98,32% od plana za 2024. godinu pri čemu se najveći dio odnosi na rashode za materijal i energiju u iznosu od 613.344,99 eura, zatim na rashode za usluge iznos od 289.204,35 eura, na naknade troškova zaposlenima 200.123,11 eura, dok se na ostale nespomenute rashode poslovanja oodnosi 54.570,68 eura.

 **Aktivnost A600003 Rashodi za zaposlene** izvršeni su u iznosu od 5.921.066,70 eura ili 99,43% od plana. Rashodi za zaposlene za Dječji vrtić Karlovac iznose 3.017.295,80 eura, a za Dječji vrtić Četiri rijeke 2.903.770,90 eura. U odnosu na isto razdoblje prethodne godine rashodi za zaposlene su veći za gotovo 1,9 mil. eura.

**Aktivnost A600005 Sufinanciranje programa za djecu s teškoćama** ostvareni su rashodi u iznosu od 38.745,57eura ili 71,89% od plana, a najvećim dijelom se odnose na rashode za materijal i energiju koji su ostvareni u iznosu od 32.435,47 eura dok su rashodi za opremanje ustanove ostvareni u iznosu od 4.771,10 eura, a naknade troškova zaposlenima u iznosu od 1.539 eura.

**Aktivnost A600006 Javne potrebe u predškolskom odgoju** izvršeni su izdaci u iznosu od 36.400,85 eura ili 91,11%, od čega je najveći iznos utrošen za opremu, odnosno zanabavu didaktičkih sredstava potrebnih za provedbu verificiranih programa i ostale potrebe sa svrhom povećanja kvalitete provedbe odgojno-obrazovnih programa.

**Pregled ukupnih rashoda za programe predškolskog odgoja za 2024. godinu**



**GLAVA 05 USTANOVA ZA UPRAVLJANJE SPORTSKIM OBJEKTIMA**

Ukupno izvršeni izdaci za rad Ustanove za upravljanje sportskim objektima iznose u izvještajnom razdoblju 1.530.725,57 eura ili 97,97% od godišnjeg plana. Budući da je ovo primarno ustanova za sportsku djelatnost, djelatnost ove ustanove odvija se kroz Program 6003 Razvoj sporta i rekreacije.

**PROGRAM 6003 RAZVOJ SPORTA I REKREACIJE** u izvještajnom razdoblju 2024. godine ostvaren je u iznosu od 1.530.725,57 eura, a odnosi se na sljedeće aktivnosti i projekte:

**Aktivnost A600303 Materijalni i financijski rashodi poslovanja** ostvareni su u iznosu od 607.927,78 eura ili 96,25% od plana, a odnose se najvećim dijelom na rashode za materijal i energiju u iznosu od 314.018,43 eura, rashodi za usluge u iznosu od 216.381,12 eura i ostali nespomenuti rashodi poslovanja u iznosu od 10.202,67 eura.

**Aktivnost A600304 Rashodi za zaposlene** su ostvareni u iznosu od 581.563,62 eura ili 99,14% od plana.

 **Kapitalni projekt K600307 Dodatna ulaganja u ostale sportske objekte** izvršen je u iznosu od 48.499,25 eura ili 100% od plana, a odnosi se najvećim dijelom na usluge tekućeg i investicijskog održavanja u iznosu od 30.263 eura i na trošak izgradnje spremišta na stadionu u iznosu 18.236,25 eura.

 **Tekući projekt T600302 Preuzimanje gospodarske cjeline** ostvaren je u iznosu od 292.734,92 eura i odnosi se na troškove restrukturiranje trgovačkog društva Mladost d.o.o. koje je s 1. siječnja 2024. godine podijeljeno na Službu - vlastiti pogona grada za obavljanje komunalne djelatnosti koja se odnosi na pogon - parking i pauk te na novu ustanovu Sportski objekti Karlovac.

**Pregled ukupnih rashoda za programe ustanove za upravljanje sportskim objektima za 2024. godinu**



**RAZDJEL 009 SLUŽBA ZA PROVEDBU ITU MEHANIZMA**

U izvještajnom razdoblju 2024. godine ostvareni rashodi ove stručne službe iznose 97.417,46 eura ili 102,04% od Plana. Utrošena sredstva se odnose na sljedeći program:

1. Program 5003 Integrirana teritorijalna ulaganja



**PROGRAM 5003 Integrirana teritorijalna ulaganja** ostvaren je u iznosu od 97.417,46 eura, a sredstva se odnose na sljedeće projekte:

**Kapitalni projekt K500301 Strategija razvoja Većeg urbanog područja Karlovac** izvršeni su rashodi u iznosu od 7.237,50 eura ili 99,99% od plana, a odnose se na troškove izrade same strategije.

**Tekući projekt T500301 ITU Tehnička pomoć** ostvareni rashodi u iznosu od 90.179,96 eura se odnose najvećim dijelom na trošak zaposlenih na projektu.

ITU mehanizam je mehanizam integriranih teritorijalnih ulaganja koji se po prvi puta koristi u Europskoj uniji u razdoblju 2014.-2020. godine, a koji omogućuje integriranje sredstava iz različitih europskih fondova i operativnih programa te ulaganje tih sredstava u aktivnosti kojima će se ojačati uloga gradova kao pokretača gospodarskog razvoja. Za financijsko razdoblje 2021.-2027. definirano je da će se ITU mehanizam provoditi kroz novi program namijenjen isključivo urbanom razvoju pod nazivom „Integrirani teritorijalni program“ (ITP) iz tri europska fonda – Europski fond za regionalni razvoj, Kohezijski fond i Fond za pravednu tranziciju. Mjere održivog urbanoga razvoja putem ITU mehanizma u Republici Hrvatskoj za novo financijsko razdoblje provodi Ministarstvo regionalnoga razvoja i fondova Europske unije (MRRFEU) kao Upravljačko tijelo za program.

**RAZDJEL 010 SLUŽBA – VLASTITI POGON GRADA ZA OBAVLJANJE KOMUNALNE DJELATNOSTI**

U izvještajnom razdoblju 2024. godine ostvareni rashodi ove stručne službe iznose 538.791,41 eura ili 90,45% od Plana. Utrošena sredstva se odnose na sljedeći program:

1. Program 3004 Poslovi parkinga i pauka



**PROGRAM 3004 POSLOVI PARKINGA I PAUKA** ostvaren je u izvještajnom razdoblju 2024. godine u iznosu od 538.791,41 eura ili 90,45% od godišnjeg plana, a odnosi se na slijedeće aktivnosti i projekte:

 **Aktivnost A300401 Materijalni i financijski rashodi poslovanja** izvršena je u iznosu od 122.242,17 eura ili 76,48% od plana, a odnosi se najvećim dijelom na računalne usluge u iznosu od 57.723,05 eura i na rashode za usluge naplate prihoda u iznosu od 26.803,38 eura, troškovi naknada za prijevoz u iznosu od 9.076,21 eura, materijal za održavanje u iznosu od 13.714,29 eura i rashodi za usluge održavanja u iznosu od 6.769,90 eura.

 **Aktivnost A300402 Rashodi za zaposlene** ostvarena je u iznosu od 307.641,44 eura odnosno 94,30% od plana od čega se na trošak bruto plaće odnosi 227.872,56 eura, na ostale rashode za zaposlene 42.435,03 eura i na doprinose na plaće 37.333,85 eura.

 **Kapitalni projekt K300401 Rashodi za nabavu nefinancijske imovine** ostvareni su u iznosu od 39.393,75 eura ili 98,33% od plana, a odnosi se na nabavu parking aparata i druge opreme.

 **Tekući projekt T300401 Preuzimanje gospodarske cjeline** ostvaren je u iznosu od 69.514,05 eura ili 99,99% od plana, a odnosi se na restrukturiranje Mladosti d.o.o. koje je s 1. siječnja 2024. godine podijeljeno na Službu - vlastiti pogona grada za obavljanje komunalne djelatnosti koja se odnosi na pogon - parking i pauk te na novu ustanovu Sportski objekti Karlovac.

U nastavku slijedi prikaz ostvarenja rashoda po programima u 2024. godini i prikaz najznačajnijih programa u strukturi ukupnih rashoda Grada Karlovca

**Izvršenje Proračuna Grada Karlovca za 2024. godinu po programskoj klasifikaciji**



****

**1. IZVJEŠTAJ O KORIŠTENJU PRORAČUNSKE ZALIHE**

Sukladno članku 65. Zakona o proračunu (Narodne novine, broj 144/21), sredstva proračunske zalihe mogu se koristiti za nepredviđene namjene za koje u proračunu nisu osigurana sredstva ili ih nije bilo moguće predvidjeti, za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća, te za druge nepredviđene rashode tijekom godine. Visina sredstava proračunske zalihe jedinice lokalne i područne (regionalne) samouprave utvrđuje se odlukom o izvršavanju proračuna. Prema članku 28. Odluke o izvršavanju Proračuna Grada Karlovca za 2024. godinu („Glasnik Grada Karlovca“ broj 23/23, 4/24 i 9/24), Gradonačelnik odlučuje o korištenju ovih sredstava o čemu je obvezan izvijestiti Gradsko vijeće.

Proračunom Grada Karlovca za 2024. planirana su sredstva za proračunsku zalihu u iznosu od 50.000 eura, a u razdoblju od 1. siječnja do 31. prosinca 2024. godine nije bilo ostvarenja po ovoj osnovi.

**2. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA U 2024. GODINI**

Zaduživanje jedinica lokalne i područne (regionalne) samouprave, kao i izdavanje jamstava i suglasnosti pravnim osobama u većinskom izravnom ili neizravnom vlasništvu jedinice lokalne i područne (regionalne) samouprave i ustanovama čiji je osnivač, regulirano je Zakonom o proračunu (Narodne novine, broj 144/21).

Općine, gradovi i županije mogu se zaduživati samo za kapitalne projekte obnove i razvitka (investicije) na temelju odluke njihova predstavničkog tijela, uz prethodnu suglasnost Vlade Republike Hrvatske.

Zakonom o proračunu ograničena je visina zaduživanja tako da ukupna godišnja obveza za otplatu kredita i zajmova (godišnji anuiteti) jedinice lokalne i područne (regionalne) samouprave smije iznositi najviše 20% ostvarenih izvornih prihoda proračuna u godini koja prethodi zaduživanju.

Pod ostvarenim proračunskim prihodima podrazumijevaju se ostvareni prihodi jedinice lokalne i područne (regionalne) samouprave umanjeni za prihode od domaćih i stranih pomoći i donacija, prihode iz posebnih ugovora te prihode ostvarene s osnove dodatnih udjela u porezu na dohodak.

**Pregled stanja obveza po dugoročnim kreditima, zajmovima na početku i na kraju 2024. godine**



Vrijednost ukupnih obveza po primljenim kreditima na dan 31. prosinca 2024. godine iznosi 14.221.510,36 eura, dok je stanje obveza s 01. siječnja 2024. godine iznosilo 8.130.317,84 eura, u izvještajnom razdoblju otplaćeno je 1.141.186,98 eura, a stanje primljenih zajmova iznosilo je 7.232.379,50 eura.

Osim obveza po primljenim kreditima, Grad Karlovac ima potencijalne obveze po izdanim jamstvima za kreditekoja su trgovačka društva u vlasništvu grada primali od banaka (Zelenilo,Gradska toplana), a koja se uračunavaju u stopu zaduženosti Grada Karlovca.

**Pregled otplata glavnica i kamata po kreditima u razdoblju od 2024. do 2037. godine**



**3. IZVJEŠTAJ O DANIM JAMSTVIMA I IZDACIMA PO JAMSTVIMA**

Osim obveza po primljenim kreditima, Grad Karlovac ima potencijalne obveze po izdanim jamstvima za kredite koje su trgovačka društva u vlasništvu grada podigla kod banaka. Ukupna vrijednost obveza po izdanim jamstvima Grada Karlovca na dan 1. siječnja 2024. godine iznosi 4.832.145,53 eura, dok je vrijednost izdanih jamstava u 2024. smanjena za 400.668,94 eura i vrijednost izdanih jamstava na dan 31. prosinca 2024. godine iznosi 4.431.476,59 eura.

Prema članku 128. Zakona o proračunu (Narodne novine, broj 144/21) te Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine, broj 67/22) Grad Karlovac kvartalno dostavlja Ministarstvu financija Izvješće o stanju obveza po danom jamstvu/zaduženju/izdanoj suglasnosti na obrascima IZJS odnosno kreditnom zaduženju Grada Karlovca (prema odobrenju Vlade RH), stanju otplaćenog duga, te izdanim jamstvima i danim suglasnostima za kreditno zaduženje tvrtki u vlasništvu grada.

Izvještaj o danim jamstvima sadrži pregled danih jamstava te stanje obveza po danim jamstvima na početku i na kraju proračunske godine.

**Pregled danih jamstava s 31.12.2024. godine**





Gradsko vijeće Grada Karlovca 15. srpnja 2016. godine dalo je suglasnost trgovačkom društvu Zelenilo d.o.o. za kreditno zaduženje kod Hrvatske banke za obnovu i razvoj Zagreb za izgradnju i opremanje nove poslovne zgrade. Dana 2. kolovoza 2016. godine Ministarstvo financija dalo je suglasnost na davanje jamstva Gradu Karlovcu za kreditno zaduženje trgovačkog društva Zelenilo d.o.o. kod Hrvatske banke za obnovu i razvoj Zagreb u iznosu od 929.059,66 eura na rok otplate od 11 godina u koju je uključen poček od godine dana odnosno do 30. rujna 2018. godine, uz promjenjivu kamatnu stopu od 3,0% godišnje i pripadajuće naknade. Ugovor o kreditu broj: KO-22/16 između Hrvatske banke za obnovu i razvoj, Strossmayerov trg 9, Zagreb i trgovačkog društva Zelenilo d.o.o., Put Davorina Trstenjaka 6 potpisan je 6. rujna 2016. godine.

Ukupno je otplaćena glavnica u iznosu od 580.662,17 eura te kamata u iznosu od 136.652,43 eura, od čega je u razdoblju od 1. siječnja do 31. prosinca 2024. godine otplaćeno ukupno 92.905,92 eura glavnice 12.157,77 eura kamata.

Gradsko vijeće Grada Karlovca 27. studenog 2018. godine dalo je suglasnost trgovačkom društvu Gradska toplana d.o.o. Karlovac za kreditno zaduženje kod Privredne banke Zagreb d.d. za rekonstrukciju vrelovodne mreže na području gradske četvrti Zvijezda, te za refinanciranje prethodnog kredita Karlovačke banke. Ministarstvo financija dalo je suglasnost 8. ožujka 2019. godine na davanje jamstva Gradu Karlovcu za kreditno zaduženje trgovačkog društva Gradska toplana d.o.o. Karlovac kod Privredne banke Zagreb d.d. Iznos dugoročnog kredita tvrtke Gradska toplana d.o.o. Karlovac je 2.654.456,17 eura, s rokom otplate od devet godina uz poček od tri mjeseca, u jednakim tromjesečnim ratama, uz promjenjivu godišnju kamatnu stopu u visini prinosa na trezorske zapise Ministarstva financija RH na 182 dana uvećano za kamatnu maržu od 1,87 postotnih poena i pripadajuće naknade. Ugovor između Gradske toplane d.o.o. Karlovac, Tina Ujevića 7 i Privredne banke Zagreb d.d., Zagreb, Radnička cesta 50, potpisan je 22. ožujka 2019. godine.

Ukupno je otplaćena glavnica u iznosu od 971.377,07 eura te kamata u iznosu od 257.500,73 eura, od čega je u razdoblju od 1. siječnja do 31. prosinca 2024. godine otplaćeno ukupno 307.763,02 eura glavnice i 90.742,54 eura kamata.

 Gradsko vijeće Grada Karlovca 12. travnja 2022. godine dalo je suglasnost trgovačkom društvu Gradska toplana Karlovac za kreditno zaduženje kod Europske banke za obnovu i razvoj za financiranje projekta revitalizacije vrelovodne mreže grada Karlovca. Ministarstvo financija dalo je suglasnost 6. svibnja 2022. godine na davanje jamstva Gradu Karlovca za kreditno zaduženje trgovačkog društva Gradska toplana kod Europske banke za obnovu i razvoj. Iznos dugoročnog kredita je 3.000.000 eura, s rokom otplate kredita od 12 godina (u 24 jednake polugodišnje rate), uz promjenjivu kamatnu stopu vezanu za šestomjesečni EURIBOR uvećan za kamatnu maržu od 1,40% i jednokratnu naknadu za odobrenje u visini od 1,0% od odobrenog iznosa kredita te naknadu za stavljanje kredita na raspolaganje u visini od 0,10% godišnje na neiskorišteni iznos kredita u prvoj godini od potpisa ugovora i 0,50% godišnje na neiskorišteni iznos kredita nakon prve godine. Grad Karlovac jamčio bi za 80% navedenog iznosa te pripadajuće kamate i troškove. Sredstva će se koristiti za sufinanciranje projekta vrelovodne mreže na području Grada Karlovca.

Preostali iznos za otplatu na dan 31. prosinca 2024. godine jest 2.400.000 eura.

**5. IZVJEŠTAJ O KORIŠTENJU SREDSTAVA FONDOVA EUROPSKE UNIJE**



**6.** **IZVJEŠTAJ O STANJU POTRAŽIVANJA I DOSPJELIH OBAVEZA TE O STANJU POTENCIJALNIH OBAVEZA PO OSNOVI SUDSKIH SPOROVA**

Stanje nenaplaćenih potraživanja za prihode Grada Karlovca s 31.12.2024. godine iznosi3.043.040,46 eura dok je stanje nepodmirenih dospjelih obveza s 31.12.2024. godine iznosilo 462.645,63 eura koje su podmirene u siječnju 2025.godine, a stanje potencijalnih obveza po osnovi sudskih postupaka iznosi 1.439.745,11 eura.

**Stanje ukupnih nenaplaćenih potraživanja za prihode proračunskih korisnika, stanje nepodmirenih dospjelih obveza proračunskih korisnika i stanje potencijalnih obveza po osnovi sudskih postupaka**



Savjetnica za planiranje i praćenje proračuna Pročelnica UO za proračun i financije

 Mirela Presečan, dipl.oec. Karolina Burić, dipl.oec.